KEMENEKO GAZZETTA: 2008/06\n2008ko San Juan bezpera Kemenen urrezko orrietara igaro da zuzenean. Aurreskularia plazaren aurrekalderaino iritsi zenean hainbat taldekide arkupe azpian zeuden oraindik beraien unea noiz iritsiko zain. Izan ere taldearen 35 urteetan zehar dantzari izandako hainbat eta hainbat elkartu ginen sokan urteurrena ospatzeko asmoz.\n33 bikotez osaturiko soka ederra ikus zitekeen plazaren inguruan eta beste hainbat taldekideren parte hartzearekin osaturiko fandango, arin-arin eta kalejira alaiarekin bat baino gehiagoren kirioak dantzan jartzea lortu zen atzo iluntzean.\nBeste behin ere, dantzak, folkloreak eta gure herriko ohiturek adin eta izaera anitzeko jendea batzeko gai direla erakutsi zuten, soka dantzaren ondoren ateratako argazki, eginiko hitz aspertu eta nola ez afaritxoak garbi adierazten duten moduan.\nSentimendu eta emozio ugariz beteriko ilunabarra izan genuen, ez lotsak ez euriak zapuzterik izan ez zutena.\nEskerrak dantzatuaz, ikusiaz edo taldearentzat hain handia den egun honetan pentsatuaz lagundu zenuten guztioi.\nEgilea Aitziber 6 iritzi\nINOIZ IKUSIRIKO LUZEENA\nAurtengoa urte berezia dugu Kemen dantza taldearentzat. Izan ere 35 urte betetzen dira Txingudi ikastolako guraso batzuen ekimenez bertako haurrei euskal dantzak irakasten hasi zirenetik.\nUrteurren ekitaldien artean taldearen historian erro sakonak dituen San Juan bezperako soka dantza indartzeko asmoz, taldetik igarotako jendeari gonbidapena luzatu zaio. Deialdiak izandako arrakasta izugarriak Irunen orain arte ikusi ez bezalako soka-dantza ikusteko aukera emango digu. Ekainaren 23an 30 bikotetik gora izango ditugu gaueko 9etan San Juan plazan dantzatzeko prest.\nGuztia prest dago belaunaldi ezberdinetako jendeak, tartean baita ama-alabak ere, ikuskizun hunkigarria eskaini ahal izateko. Ekitaldia borobiltzeko irundar guztion parte hartzea besterik ez da falta.\nUrtero legez ekaina oso hilabete lanpetua izan ohi da Kemenentzat. Aurtengoan gainera normalean baino konpromezu gehiago izango ditugu.\nBatetik, San Pedro eta San Martzial jaien egitarauaren barnean hainbat dantza saio eskaintzeko aukera izango dugu. Ekainaren 22an arratsaldeko 8retan hasiko den Txistularien alardearen barnean hainbat dantza eskainiz emango diegu hasiera jaiei, hurrengo egunean San Juan bezperako soka dantza eskainiko dugularik.\nUrte asko dira Kemen soka dantza dantzatzen hasi zela eta nahiz eta hasieran egun eta leku ezberdinean burutu, azken urteetan ekainaren 23ko iluntzeko 9etan punttu-punttuan hasi ohi da San Juan enparantzan.\nMomentu berezia da hau taldekide ororentzat, irundar ugari egoten baita zain dantzariak noiz aterako eta halako zirrara berezia sentitu ohi da jaien hasiera ofizial gisa hartzen dugun honetan.\nAurtengoan gainera, taldearen 35. urteurren ekitaldiak direla eta deialdi berezia egin nahi izan zaie taldetik igarotako guztiei soka dantzan parte hartzera anima daitezen. Parte hartzea handia izatea espero dugu, jadanik hainbat taldekidek izena eman baitute. Dantzatu ondoren guztiok batera mokadutso bat egiteko aukera ere izango dugu, aspaldiko lagunak ikusi eta askoren kasuan elkar ezagutzeko aukera bikaina izango delarik.\nEkaineko egitarauarekin jarraituz, Kemenek Irunen urtero eskaini ohi duen dantza saio berezia iritsiko da, ekainaren 27an. Saioa gaueko hamarretan hasiko da Santiagoko Euskal jai frontoian eta ikasturte honetan zehar landuriko dantzak taularatuko dira.\nEz dugu deskantsurako astirik izango eta hurrengo egunean bertan, Errenteriako Ereintza dantza taldearen urteurren ekitaldietan parte hartuko dugu.\nAurtengoan gainera, ezin izango ditugu saio luzearen ondorengo oporrak hartu, uztailaren 6an Hondarribiako txistularien alardean ere parte hartuko baitugu.\nGarbi dago uztailaren erdialderarte ensaio eta prestakuntza lan handiak geratzen zaizkigula, baina urtean zehar eginiko lanaren fruituak jasotzen hasteko momentua ere badatorkigu. Trena abiatu zaigu eta bidean ahalik eta bidaiari gehien jasotzeko esperantzaz ia helmugara umoretsu eta sendo iristen garen guztiok.


DKSko Herritarren Sarirako hamar hautagaiak - Debagoiena - Goiena.eus\nDKSko Herritarren Sarirako hamar hautagaiak\nXabi Urzelai 2020-01-08 12:00\nUrtarrilaren 28an banatuko dituzte aurtengo DKS sariak, eta Herritarren Sarirako hauek dira Debagoieneko kazetariz eta kirol teknikariz osatutako epaimahaiak aukeratutako hamar hautagaiak. Hemen eman daiteke botoa. Urtarrilaren 23ra arte eman ahal izango da botoa.\nDebagoieneko Kirol Sarien barruan Herritarren Saria egongo da. Iaz 1.886 lagunek eman zuten botoa, eta Martin Perez eskoriatzarra izan zen irabazlea. Jarraian Herritarren Sarirako DKSko epaimahaiak erabaki dituen hautagaiak. Hamar dira guztira, eta herritarrek bat aukeratu beharko dute:\nAitor Ugarte: Gazte mailako mendi lasterkari aramaioarrak sekulako emaitzak lortu ditu aurten, Espainiako kopako probak irabazita, eta baita Espainiako kilometro bertikaleko txapelketa ere. Hala, abuztuan Italian jokatutako Munduko Txapelketara sailkatu zen, eta han ere irabazi egin zuen; horrenbestez, Munduko Txapelduna da gazte mailan.\nAitor Ugarte aramaioarra. Argazkia: Goiena.\nOihana Kortazar: Urte eta erdi min hartuta egon eta gero elgetarra mendiko lasterketetara bueltatu da, eta maila oso onean, gainera. Euskal Herrian eta Espainia mailan hamaika lasterketa irabazi ditu, baina Zegama Aizkorri moduko nazioarteko proba batean bosgarren sailkatu izanak –euskal emakume onena izan zen– berresten du puntako mailan dela ostera ere.\nOihana Kortazar elgetarra Zegama Aizkorriko helmugan. Argazkia: Ioseba Berezibar.\nAitor Zabaleta: Bergarako pilotu beteranoak urteak daramatza Euskadiko Mendiko Sarian monoplazen kategorian erreferente izaten. Aurten Opakoako, Gorlako, Aiako, Gatzagako, eta Urrakiko igoeretan irabazi du. Albistea izan zen Udanan bigarren sailkatu izana.\nAitor Zabaleta bergararra Lola BMW autoarekin. Argazkia: Goiena.\nOihana Aldai: Zaragozatik fitxatu zuen Realak eta apustu handia izan zen Aretxabaletako atezainarendako, bazekielako Espainiako selekzioan erreferente den Mariasun Quiñonesekin batera borrokatu beharko zuela titular izateko. Gutxi jokatu badu ere bere ekarpena egin du Erreginaren Kopa irabazi berri duen Realean.\nOihana Aldai aretxabaletarra, Erreginaren Koparekin.\nBeñat Rezusta: Bergarakoa egun dagoen atzelari sendoenetakoa da elite mailako pilotan. 2017an Iker Irribarriarekin batera jantzi zuen Eskuz Binakako txapela, eta 2019an balentria errepikatu du, oraingoan Elezkano ondoan zuela. Hain zuzen, urtebete lehenago bikote hori txapeldunorde izan zen torneo berean.\nBeñat Rezusta pilotaria, Bergarako pilotalekuan. Argazkia: Goiena.\nUxue Oses eta Maddalen Etxegarai: Oñatiko pilotariak Emakume Master Cup txapelketaren finalera iritsi ziren promozio mailan, eta herritarrez betetako harmailak lagun, finalean askoz nagusiagoak ziren pilotariak menderatu zituzten, txapelak Oñatira ekarrita.\nUxue Oses eta Maddalen Etxegarai pilotari oñatiarrak. Argazkia: Goiena.\nGarazi Estebez: Gazte mailako txirrindularia. Pistan, Bioracer Torneoa irabazi zuen, Espainiako Kopako hainbat probatan podiumean izan zen, eta Valentzian irabazi egin zuen. Europako Txapelketan zortzigarren izan zen. Eta errepidean, Tolosan irabazi zuen, Dos Hermanasen, Ugaon, Lakuntzan eta Agurainen. Eta, besteak beste Arabako Itzulian hirugarren izan zen. Gipuzkoako federazioak etorkizuneko promesa Saria eman berri dio.\nGarazi Estebez txirrindulari aretxabaletarra.\nMikel Aristi: Bergarakoak ez du urte erraza izan Euskadi Murias taldearen desagerpenaren mamuarekin egin behar izan diolako denboraldiari aurre. Aurrerapauso bat emateko eskatu zion Jon Odriozola zuzendariak, eta bereziki abuztuan eman zuen pauso hori, Portugalgo Itzulian etapa bat eta Limousingo Tourrean beste etapa bat irabazita. Lan horri esker Euskadi Fundazioak fitxatu du.\nMikel Aristi txirrindulari bergararra. Argazkia: Euskadi-Murias.\nMaialen Axpe: Iazko DKSko irabazlea. Espainiako pista estaliko txapelketa irabazi eta gero –4,50eko markarekin– Europako Txapelketa absolutuan lehiatu zen, Glasgown. Han ez zen finalera sailkatu (4,25), eta gogoan izango duzue, hilabete gutxira, ezin izan zuela Estocolmon egindako Diamond Leaguen esku hartu, Iberiak ez zuelako onartu pertikak hegazkinean sartzea. Aurten Olinpiar Jokoetan esku hartzea du helburu.\nMaialen Axpe arrasatearra, Espainiako txapelketan. Argazkia: Felix Sanchez.\nMikel Linazisoro: 23 urtez azpiko eskalatzailea bada ere lehenengoa izan da Espainiako Boulder txapelketa absolutuan, eta lehenengoa Overall kategorian. Bigarren izan da Europako Boulderreko Kopan. Munduko Kopan, Chamonixen, finalerdietara sailkatu zen (absolutuan) eta finalerdietara sailkatu zen, baita ere, Briançonen egindako zailtasuneko Munduko Kopan.\nMikel Linazisoro bergararra, boulder txapelketan. Argazkia: Dario Desnivel.


Basilio Pujana - Wikipedia, entziklopedia askea.\nZeanuri, 1913ko otsailaren 27a\nEuba, 2005eko azaroaren 23a (92 urte)\nBasilio Pujana Etxeandia (Zeanuri, Bizkaia, 1913ko otsailaren 27a - Euba, 2005eko azaroaren 23a) bertsolari eta idazle garrantzitsua. "Eusko gudariak" abestiaren letragile bat izan zen. Gerra osteko garai zailetan Bizkaiko bertsolaritzaren euskarrietakoa izan zen garaiko beste bertsolari bizkaitar batzurekin batera (Balentin Enbeita, Jose Alberdi, Etxebarria, Ormaetxea ...).\nPujana oso erreferentzia garrantzitsua izan zan 36ko gerrearen osteko bertsolaritzan. Oso gazte zelarik hasi zen bertsotan. Bizkaiko bertsolaritzearen euskarri nagusienetarikoa izan zan gerra garaian, Balendin Enbeita, Faustino Etxebarria eta Jose Alberdirekin batera. Bizkaiko Bertsolari Txapelketan bi bider finalista izan zen. 92 urte zituelarik hil zen.\nHamasei-hamazazpi urte zituela Bilboko tailer batean hasi zen Basilio Pujana. Tornulari ikasten zuen, eta gauez “Artes y Oficios”en marrazketa eskolak hartzen zituen. Fontecha eta Salazar kaleko tailer batean hasi zen lanean. Ondoren, bazkide batzuekin batera, tailer propioa zabaldu zuen. 1936ko Gerran Ibaizabal batailoiko gudari izan zen. Pujana da "Eusko Gudariak" ereserkiaren hitzen egileetako bat, Jose Maria Garate eta Alejandro Lizasorekin batera. Gero frankismoko gau luzean, errepresioa ezagutu zuen. 1960ko Bizkaiko finalera artez sartu zen Pujana, Arratiako txapelketa jokatu barik. Bizkaiko bertsolaritzaren oinordekotza iritsi zenean, bertso idatzira erretiratu zen. Lopategi, Azpillaga, Enbeitatar gazteak, Amuriza… Horiek jubilatu zituzten Pujana plazarik plazako lanetik. Pujanak, era horretan, bertso jarrietan egin zuen bere ekarpen nagusia.\n1986ko urriaren 26an omenaldia egin zio Zeanuriko herriak. Jaio zen Zulaibar auzoko frontoian lagun ugari bildu zen Pujana omentzeko: Jose Lizaso, Xabier Amuriza, Jon Enbeita, Ireneo Ajuria, Balendin Enbeita... 1990eko abenduan Donostian egin zen Bertso Egunean ere bertsozaleen esker ona jaso zuen, orduan Jose Alberdirekin batera.\nAldizkari desberdinetan lan asko plazaratu zituen: Zeruko Argia, Príncipe de Viana, Zer, Egin, Anaitasuna eta Jesusen Biotzaren Deya.\nLiburu batzuk ere plazaratu zituen:\nEgi batzuek aixetaratzen, Tolosa: Auspoa bilduma, 1986.\nDeabruak ostutako urteak, Auspoa argitaletxea. Gerra oroimenak. Tolosa, 1991.\nOiuak. Azken bertsoen bilduma. Oiartzun: Sendoa, 1997.\nIgor Estankonaren Basilio Pujana, "Bidegileak bilduma"n, Gasteiz: Eusko Jaurlaritza, 2007.\nISNI: 0000 0000 5928 5144\nBNF: 15971506j (data)\nOrriaren azken aldaketa: 19 urtarrila 2022, 04:16.


BASSET HOUND ZAKURREN ERAKUSKETA NAZIONALA – PamplonaEsCultura\nBASSET HOUND ZAKURREN ERAKUSKETA NAZIONALA\nSANTIAGOKO BASTIOIA ZIUDADELAN\nBasset Hounden Espainiako Klubaren Erakusketa Monografiko Nazionala eginen da irailaren 11n, 12:30ean, Ziudadelako Santiagoko Bastioian. Hanka motzak eta belarri luzeak dituzten eta eskuarki ehiztariak diren untxarien arraza horren alerik onenak hautatzeko proba bat da. Hungariako Patricia Burunkay hazle eta epaile ospetsua arduratuko da epaitzen den alea arrazaren estandarrera, morfologiara eta izaerara egokitzen den baloratzeaz. Sari banaketa 18:00etan izanen da, erakustaldi-esparruan bertan. Iruñeko Udalak ‘Iruña Hiria Saria‘ garaikurra emanen du, eta udal-ordezkari batek entregatuko du.\nProba hori Espainiako Txakurren Erret Elkarteak baimendu du, eta Espainiako Morfologia Txapelketarako (CAC) baliogarria den puntu bat jarriko du jokoan. Ekitaldia iragartzeko kartelaren irudi nagusia Arantza Remartinez iruindarraren akuarela bat da.


Txinako saldu pertsonalizatuak sze prezio oneko kutxa tolesgarrien taula fabrika eta hornitzaileekin PAPER SEGURUA\nSze beroa pertsonalizatutako sze prezio oneko kutxa tolesgarri taula batekin\n5) Neurrira egindako zerbitzu neurrira bezeroentzako\n1) Zurruntasun handia eta tolesturaren erresistentzia bikaina.\n2) Inprimatzeko gaitasun ona.\n3) Prozesatu ondorengo prozeduretara egokitzen da eta produktuen paketeen eskakizun zehatzetara aplika daiteke.\n4) Kalitate kontrol zorrotza.\n5) Bezeroentzako eskakizun desberdinetarako pertsonalizatutako zerbitzua.\nOntziratze, inprimaketa eta ijezketa lanetan erabilia:\n1) Kaxa txikientzako ontziratzeko materiala, janaria, ardoa, jostailuak, droga, zapata kaxak eta beste.\n2) Inprimatze-eremuan, alde bakarreko koloreko inprimaketan oso erabilia eta hornitua, gero egin paketatze gisa erabiltzen diren edo eskuzko produktuetan diseinatzeko erabiltzen diren kaxak.\n3) Era berean, ondasunen etiketa, plater eta blister ontzien txorrota gisa erabil daiteke.\nPE geruzaz estalitako kraft liner paperarekin estalitako 3 geruzekin.\nBOPP filma bilduta, egurrezko palet sendo baten gainean orekatuta, 4 angelu kartoi taulaz babestuta.\n3: Bezeroentzako pertsonalizatutako paketea.\nDoako lagin bat hornitu ahal dizugu, jarri nirekin harremanetan eta eman nazazu zure helbide argia / posta kodea / harremanetarako pertsona / telefono zenbakia.\nKontuz: laginaren tamaina A4 papera bezalakoa da beti, baldintza bereziak badituzu, jakinarazi iezaguzu.\nAurreko: Super C1S kutxa tolesgarria taula / GC1 marfilezko taula / Bulk handiak roll eta xafletan\nHurrengoa: OEM estalitako C1S pertsonalizatutako papera Art paper papera


Ezkurdiak jantzi du Lau t’erdiko txapela, Altunari finala irabazita\nEzkurdiak jantzi du Lau t’erdikoaren txapela, Altunari finala irabazita\nAzken unera arte bizi izan da lehia Nafarroa Arena frontoiaren estreinaldi handian, 3.000 ikusle bildu dituen norgehiagoka parekatu batean. Azkenik, arbizuarra nagusitu da, 22-17 irabazita.\nKaiolako final handiaren inguruko informazio guztia\nUrte bikaina biribildu du Ezkurdiak 4 t’erdiko txapela irabazita\nLau t'erdiko final handiko momenturik onenak\nEzkurdia: 'Txapel hau nire aitari eskaintzen diot'\nArbizu, pozez gainezka Ezkurdiak Lau t'erdikoa irabazi ostean\nAltuna: 'Triste nago ez dudalako disfrutatu, Ezkurdia gehiago izan da'\nEzkurdiak txapela jantzi duen momentua\nLau t'erdiko finaleko azken tantoa, kamera zenitaletik ikusita\nLau t'erdiko finaleko azken tantoa\nJoseba Ezkurdiak jantzi du aurtengo Lau t'erdiko Txapelketako txapela, Altunari finala 22-17 irabazi ondoren. 3.000 ikusle izan dira Nafarroa Arena frontoiak hartu duen lehen final handian.\n57 minutu iraun izan du zaleen begietarako gozamena izan den norgehiagokak. Iazko txapeldunaren aurka gailendu da arbizuarra, erritmo eta bizitasunaz baliatuz, bost tanto sakez eta beste bost bi pareten bidez lortuta.\nAltunak ezin hobeto ekin dio partidari, hasiera-hasieratik aurrea hartu baitu, sakez eginiko tanto zuzenak baliatuz eta 3-1eko errenta bere eginez.\nEzkurdiak, ordea, burua altxatu du 1-8ko partzial baten bidez, eta markagailua irauli du sakez bi tanto eta beste bi (horietako bat boleaz) bi paretak erabiliz eginez.\nPilotari nafarrak egundoko sasoia erakutsi du, eta, partida iraultzeaz gain, aldea handitu du, markagailuan 8-14koa ezarri arte. Altuna, ordea, ez da kikildu eta 15-14ko emaitza jarri du markagailuan, baina horren akatsak direla medio, Ezkurdiak sakez egindako laugarren tantoarekin, garaipena bideratu du (16-18).\nEzkurdiak huts egin du hurrengo tantoan, baina lau tanto egin ditu jarraian gero: bata bi paretak baliatuz, Altunaren bi hutsegiteri esker beste bi, eta azken tantoa, sakez, markagailuan 22-17ko jartzeko.\nIrailaren 29an izan zen Nafarroa Arenaren estreinaldia, Mastersen finalarekin, baina igande honetakoa frontoi honek hartu duen lehen norgehiagoka handia izan da: 2018ko Lau t'erdiko Txapelketaren final handia.\nIrabazlea txapelketa honetako pilotaririk erregularrena izan da, ez du partida bat bera ere galdu eta finalean ere argi erakutsi du urte osoko lana. Ondorioz, 2018ko Lau t'erdiko Txapelketako txapela eta urteko pilotaririk onenaren izendapena jaso ditu.\nNafarroa Arena azken ordukoa


Urtarrilaren 27an Gure Esku Dagok ekainean egingo duen mobilizazioa aurkeztuko du Donostian | Usurbildarrak aurrera\n← Otsailaren 3an zubietarrek eta lasartearrek ‘Euskal Inauteriak’ jaia ospatuko dute elkarrekin\nUrtarrilaren 30ean osoko bilkura udalbatza aretoan →\nUrtarrilaren 27an Gure Esku Dagok ekainean egingo duen mobilizazioa aurkeztuko du Donostian\nPosted on 2018/01/26 | Utzi iruzkina\nLarunbatean (urtarrilak 27), Gure Esku Dagok ekainean egingo duen mobilizazioa aurkeztuko du Donostiako Eureka Zientzia Museoan. Usurbilgo Gure Esku Dagoko lan taldeak larunbateko aurkezpenari adi egoteko oharra luzatu die herritarrei: “Adi! Larunbatean, Euskal Herrian inoiz egin den mobilizaziorik handiena iragarriko dugu. Usurbildarrok ere indarrez helduko diogu erronkari! Hastera goaz! #EmanEskuaEtorkiZUnari. Aurkezpen berean azalduko dira ere Herritarron Ituna osatzeko emango diren pausoak, zehaztasunekin. Aurkezpena streaming bidez ikusteko aukera izango duzue”.\nEkainaren 10ean mobilizazioa\nEkainaren 10erako (igandea) mobilizazioa deituko dute. Herritarron Ituna eta aurten ospatuko diren herri galdeketak izango dira, “EtorkiZUna” aldarripean bideratuko duten kanpainaren baitan, erabakitze eskubidearen aldeko herri mugimenduaren 2018rako lan ildo nagusiak. Urte berri honetarako plangintza, Gure Esku Dagok azaroa amaieran Agurainen (Araba) egindako Bazkideen Ezohiko Batzarrean aurkeztu eta onartu zuten. Hemen duzue txostena: Etorkizuna\nerabakitzeko 2019 arrazoi\nLau urteko ibilbidearen ondoren, urrats berriak egiteko ordua heldu dela azpimarratu du Gure Esku Dagok. Dagoeneko 180 herrietan antolatu dituzte galdeketak eta orain hiriburuetan baldintzak sortzeko ahalegin berezia egingo dute. Baina lan ildo nagusia, Herritarron Ituna lantzea izango da, dene artean idazteko asmoa dutena: “Bertan, erabakitzeko 2019 arrazoi bildu nahi ditugu. Adostasunetan sakonduz eta kultura demokratiko berria garatuz, zergatik erabaki nahi dugun jasoko du Herritaron Itunak”.\nHilabete honetan hiriburuetan ospatzekoak diren mahai inguruen ostean, herriz herri edota eskualdez eskualde osatzen joango dira. Horretarako bi hitzordu nagusi deitu dituzte:\nMaiatzerako Klik Eguna.\nEkainaren 10ean Euskal Herrian inoiz egin den mobilizazio handiena.\nGure Esku Dago: “Herritarron Itunean jasotako edukiak plazaratu eta gure herrian ziklo berria zabalduko duen herri itun bat sustatuko du Gure Esku Dagok. Euskal herriko eragileen artean herri gisa erabakitzeko behar diren konplizitateak eta adostasunak jostea helburu duen erabakitzeko eskubidearen aldeko Herri Ituna. Eskuz esku elkarlanean, guztiok bat eginda soilik lortuko baitugu Euskal Herrian erabakitzea. Etorkizuna gure esku dago. Eta etorkizuna zu zara, gu gara. Elkarrekin har dezagun bidea”.\nUrtarrilak 27, larunbata: ekainaren 10eko mobilizazioaren eta Herritarron Ituna osatzeko urratsen aurkezpena, Donostiako Eureka Zientzia Museoan.\nUrtean zehar: herri gehiagotan ospatuko diren herri galdeketak eta erabakitzeko arrazoiak bilduko dituen Herritarron Itunaren lanketa herriz herri.\nMaiatza: Herritarron Itunerako arrazoi bilketa festa giroan plazaratzeko, Klik Eguna herrietan.\nEkainak 10, igandea: Euskal Herrian inoiz egin den mobilizazio handiena. Erabakitzeko arrazoiak erakutsi eta indartzeko eguna.\nHortik aurrera, Herri Itunean jasotako edukiak plazaratu eta sustatzea.\nMahai inguru zikloak


Non hasten zara dibortzioaren ondoren beldurra eta antsietatea konkistatzen - Lagundu Dibortzioarekin Eta Adiskidetzearekin\nLaguntza Ezkontza BereizketarekinEtxeko BiolentziaOsasun MentalaMaitasuna Eraikitzen EzkontzanDibortzioa Eta JabetzaEzkontza AholkularitzaHarremanetarako AholkularitzaPentsioaOspetsuakDibortziorako Dokumentuak Eta Inprimakiak Hornitzea\nNagusia / Lagundu Dibortzioarekin Eta Adiskidetzearekin / Dibortzioaren ondoren antsietatea konkistatzea\nDibortzioaren ondoren antsietatea konkistatzea\nDibortzioa gure harremana eten egin dela konturatzearen aurrean gaude. Dibortzioa beldurgarria eta estresagarria da, horregatik, normala da dibortzioaren ondoren antsietatea bizitzea, beldurra eta tristura eta, batzuentzat, baita depresioa ere.\nBatzuentzat esan nahi du zure bizitza amaitze tragikoa dela, zure ametsetako familia osatzen saiatzeko urte horiek guztiak amaitu direla.\nBat-batean, bizitza suntsitzen duten desbideratze eta planifikatu gabeko bihotz-min eta errealitateen aurrean zaude. Nola hasi antsietatea gainditzen dibortzioan eta ondoren?\nAntsietatea, depresioa eta dibortzioa lotuta daude. Bi emozio hauek korapilatsuak dira eta dibortzioa erabaki bada egongo dira.\nEz da ohikoa dibortzio prozesuan dabilen norbaitek emozio horiek sentitzea. Antsietatea eta beldurra sentimendu normalak dira eta ez du axola dibortzioari hasiera eman diozuna izan arren.\nEzezagunera salto egitea benetan beldurgarria eta estresagarria izan daiteke, batez ere traizionatu zaituztenean. Dibortzioaren ondorengo antsietatea zaila da zure seme-alabengan, finantza-atzerapenen eta itxaroten duzun etorkizunaren inguruan pentsatuko duzulako. Hauek guztiak oso gaindituak dira.\nBederatzi antsietate dibortzio pentsamenduen ondoren eta nola konkistatu\nHona hemen dibortzio prozesuan eta ondoren dibortzioan zehar bururatuko zaizkizun pentsamenduak, antsietatea eta depresioa lagun diezazuke edo sor ditzaketenak.\nDibortzioaren ondoren beldurra eta antsietatea konkistatzeko bidea zure emozioak ulertuz hasten da. Hortik aurrera, pentsamoldea nola alda dezakezun eta dibortzioaren ondoren antsietatea eta beldurra maneiatzen ikasteko gai izango zara.\n1. Badirudi zure bizitza atzeraka doala. Zure lan gogorrak, gauza ukigarrietatik emozioetara egindako inbertsioek ez dute ezertarako balio. Zure bizitza gelditu dela sentitzen duzu.\nKoherentea izan. Nahiz eta horrela sentitu, jakin ezazu lan gogorra, dedikazioa eta zure helburuekin koherentea izateak bere fruituak emango dituela.\n2. Aldaketa beldurgarria da eta hori nolabait, egia da. Beldurrak pertsona alda dezake, eta behin irteerako eta helburuetara bideratutako pertsona bat beldurrarekin paralizatu daiteke.\nNormala da zure bizitza berriro bizitzen non hasi beharko zenukeen nahastea, baina ez da ezinezkoa.\nGogoratu beldurra gure buruan bakarrik dagoela. Esan zeure buruari eta jakin beldur hori zerk eragiten duen antzemateko ahalmena duzula eta hobe izatera motibatzeko erabil dezakezu. Egin beharreko erronka eta ez alderantziz.\n3. Zure ekonomian nabarmen eragingo da. Beno, bai, egia da, baina dibortzioan gastatutako diruaren inguruko antsietate eta depresioari amore emateak ez du berriro ekarriko.\nZure galeran zentratu beharrean, fokatu duzuna eta berriro irabazteko eta aurrezteko duzun gaitasuna.\n4. Dibortzioaren ondoren antsietatearen beste arrazoi nagusia erabaki honek zure seme-alabekin dituen ondorioen inguruko kezka da.\nUlertzekoa da guraso gisa inork ez duela bere seme-alabak familia osorik gabe bizitzen ikusi nahi, baina horretan bizitzeak ez ditu zure seme-alabak lagunduko.\nHorren ordez, arreta dezakezu kontrolatu dezakezunari. Dutxa itzazu zure seme-alabak maitasunez eta maitasunez. Azal iezaiezu gertatutakoa eta ziurtatu zer esanik ez oraindik ere hemen zaudela.\n5. Ba al dago oraindik maitasuna aurkitzeko aukerarik? Guraso bakarra izateak eta maitasuna aurkitzeaz kezkatzea ohikoa da, baina ez du lagunduko.\nezkontza prestatzeko galdetegia\nKezkak eta ziurgabetasunak sortuko ditu, konfiantza galtzea lortuz ere. Gertatutako guztia gertatu ondoren ere, ez utzi maitasunari inoiz amore ematen.\nZure egoerak, iraganak eta adinak ere ez du garrantzirik. Maitasunak aurkitu zaituenean, jakingo duzu egia dela beraz, ez utzi inoiz amore ematen.\n6. Zure ohia berriro ere horretan da, iragana ekartzen? Drama ekartzea? Beno, zalantzarik gabe antsietate eragilea, ezta?\nZure ohiarekin harremanetan jartzea, batez ere gurasolagunak parte hartzen dutenean zure bizitzan gertaera atsegina izan daiteke edo ez, baina hor dago, beraz, irrintzi eta estresa estutu beharrean, lasai egon zaitez.\nGogoratu, ez dira zirkunstantziek definituko dituztela zure emozioak, baizik eta nola erreakzionatuko duzuen.\n7. Batzuetan, hustuta eta bakartuta aurkitzen zara.\nBai egia da; dibortzioaren ondorengo antsietaterik gogorrena guraso bakarra izatea gogorra dela konturatzean sentituko duzun bakardadeak eragiten du.\nEsan zeure buruari ez zarela hori bizi duen bakarra eta ba al zenekien hango guraso bakarrek bizitza astintzen dutela?\n8. Zalantzarik gabe, ez dago maitasunik zure eta zure ohiaren artean, baina normala da zerbait sentitzea zure ohiak maitale berria duela jakitean.\nGehienetan, zure buruari galdetuko zenioke, zergatik daude hain pozik eta ni ez?\nPentsamendu hauek dituzunean, gelditu hortxe!\nEz zabiltza lehian zure lehenarekin nor maitemintzea lortzen duen edo nor den bikotea aurkitzeko pertsona onena. Lehenik eta behin zure buruari arreta jarri.\n9. Urteak igaroko dira eta zahartzen joango zara. Denak lanpetuta daude eta, batzuetan, norberaren errukia hondoratzen da.\nEz utzi inoiz pentsamendu negatibo horietan hondoratzen. Hau baino hobea zara. Zoriontsu izateko txartela edukitzen duzu eta hortik hasten zara.\nBeldurra eta antsietatea konkistatzea dibortzioaren ondoren\nArrazoi asko egon daitezke dibortzioaren ondoren norbaitek antsietatea sentitzeko eta, era berean, dibortzioaren ondoren antsietatea atzean uzteko modu asko eta zure esku dago!\nUne honetan antsietate arazo larriak, depresioa edo zure bizitzan, familian, lanean, edo are lo egitearekin arazoak sortzen dituen beldurrez ari bazara, mesedez, eskatu mediku edo osasun mentaleko laguntza.\nEz sentitu ahultasun modua denik horrelako emozioak sentitzea. Horren ordez, aintzat hartzen ari zarela balioetsi eta hortik aurrera ekin eta aurrera atera.\nbizitzari eta maitasunari buruzko aholkuak\nintimitate modu desberdinak\nepaiketa bereizteko mugak\nharreman on baten ezaugarriak


Cordilleras: zer dira, ezaugarriak, eraketa, klima eta adibideak Sareko Meteorologia\nGerman Portillo | 28/09/2021 12:17 | Geologia\ndu mendikateak Elkarri lotuta dauden mendien hedadura handiak dira, orokorrean herrialdeen arteko muga geografiko gisa balio dutenak. Plaka tektonikoen mugimenduaren ondorioz lurzorua aldatzen den lekuetan sortu zen, sedimentuak konprimitu, lurrazalera igo eta mendikate desberdinetan sortu ziren. Mendiek gailurrak izan ohi dituzte. Bere sedimentuen altitudeak hainbat forma eta tamaina har ditzake, hala nola mendiak, mendilerroak, muinoak, mendiak edo gailurrak.\nArtikulu honetan mendikateei, haien eraketari, klimari eta motei buruz jakin behar duzun guztia kontatuko dizuegu.\n1 Mendikateen eraketa\n3.1 Andeetako mendiak\n4 Beste mendikate batzuk\nMendiak lurreko plaka tektonikoen mugimenduaren ondorioz sortzen dira, talka egin, tolestu eta deformatu egiten baitira lurrazalaren gainetik igo arte. Azalean kokatutako sedimentuek kanpoko fenomenoek eragiten dute, adibidez tenperatura altua, haize lurzoruaren higadura, higadura ura, eta abar.\nMendiak urpeko altitudetatik ere sor daitezke. Hau da Hawaii uhartea eta inguruko uharteek, itsasoaren hondoan sistema menditsua osatzen dutenak eta haien gailurrak itsas mailatik gora agertzen dira uharte multzoa osatzeko.\nDetektatutako munduko mendirik altuena Hawaiiko Mauna Kea izan zen. Urtean datza Ozeano Barean hondoratutako lo sumendia. 10.203 metro daude behetik gora, baina altuera 4.205 metrokoa da. Itsas mailaren arabera mendirik altuena Everest mendia da, 8850 metrora.\nPresio atmosferikoa zenbat eta handiagoa izan, orduan eta oxigeno gutxiago dago.\nMendiko klima (klima alpinoa ere deitua) mendien kokapenaren, topografiaren eta altueraren arabera aldatzen da. Inguruko klimak mendiaren tenperaturan eragina du mendiaren oinetik batez besteko altuerara, zenbat eta altuera altuagoa izan mendi tontorraren arabera, orduan eta handiagoa izango da eskualdeko klimarekiko kontrastea.\nItsas mailatik 1.200 metrotik gora, tenperatura hotzagoa eta hezeagoa da eta euri ugariak dira. Presio atmosferikoa gutxitzen da altuera handitzearen ondorioz, eta horrek esan nahi du airearen presioa gero eta baxuagoa dela, eta zaila da organismoek igotzen duten bitartean arnasa hartzea.\nSierra mendilerro handiago batean kokatutako mendikate txiki baten azpimultzoa da. Mendiak kota irregularrak edo oso desberdinak ditu, baina altuera ertainekoa.\nAdibide bat Sierra Negra da, Mexikon, Veracruz eta Puebla estatuen artean kokatuta (Sumendi Mendi Berrien zati bat). Desagertutako sumendi batek osatzen du eta herrialdeko bosgarren mendirik altuena da 4.640 metroko altuera duena. Helmuga turistiko bikaina da mendiko bizikletan ibiltzeko eta ibiltzeko.\nAndeak Himalaiaren ondorengo bigarren mendirik altuena da. Hego Amerikako sistema menditsua da. Munduko mendilerro luzeena da, guztira 8.500 kilometro ditu eta batez beste 4.000 metroko altuera du, Himalaiaren ondoren bigarren mendilerro altuena da. Bere gailurrik altuena Aconcagua da, hau da, itsas mailatik 6,960 metrora dagoena. Jarduera sismiko eta bolkaniko handiko eremuan dago.\nAnde Mesozoiko Garaian sortu ziren. Egungo Venezuelako Táchira eskualdetik Argentinako Fuego Lurrera arte hedatzen da (Kolonbia, Ekuador, Peru, Bolivia eta Txiletik). Bere bidaiak hegoalderantz jarraitu zuen, "Arco de las Antillas del Sur" edo "Arco de Scotia" izeneko urpeko mendia eratuz. Bere gailur batzuk itsasoan agertu ziren uharte txikiak eratzeko.\nHimalaiaren batez besteko altuera 6.100 m-koa da. Asian dago eta munduko mendi sailik altuena da. Berau osatzen duten mendi ugariren artean, Everest mendia nabarmentzen da, munduko punturik altuena 8.850 metrora itsas mailatik, eta dituen erronka izugarriak direla eta, mundu osoko eskalatzaileen sinbolo bihurtu da.\nHimalaya duela 55 milioi urte inguru sortu zen. 2.300 kilometro luzatzen ditu Pakistan iparraldetik Arunachal Pradeshera (India), Tibet inguratuz bidaia osoan. Bere batez besteko altuera 6.100 metrokoa da.\nAsiako hiru ur sistema nagusiak Himalaian jaio ziren: Indus, Ganges eta Yangtze. Ibai hauek lurreko klima erregulatzen ere laguntzen dute, batez ere Indiako kontinentearen erdialdean. Himalaian hainbat glaziar bizi dira, hala nola Siachen (eskualde polarretatik kanpoko munduko handiena), Gangotri eta Yamunotri.\nBeste mendikate batzuk\nMunduko mendilerro garrantzitsuenetako batzuk deskribatuko ditugu:\nNeovolánica mendilerroa (Mexiko). Sumendi aktiboek eta ez aktiboek osatutako sistema menditsua da, Cabo Corrientesetik mendebaldeko kostaldean Xalapa eta Veracruz ekialdeko kostaldean, Mexiko erdialdea zeharkatuz. Orizaba (5.610 metro), Popocatépetl (5.465 metro), Istachivat (5.230 metro) eta Colima (4.100 metro) bezalako gailurrik altuenak nabarmentzen dira. Bere haran eta arro asko nekazaritzarako erabiltzen dira, eta metal ugari duen lurzoruak zilarra, beruna, zinka, kobrea eta eztainua ditu.\nAlpeak (Europa). Europako Erdialdeko mendi-sistema zabalena da, Frantziako ekialdetik Suitzara, Italiara, Alemaniara eta Austriara hedatzen den 1.200 km-ko mendi arkua osatzen du. Hainbat gailurrek 3.500 metro baino gehiago dituzte eta 1.000 glaziar baino gehiago dituzte. Historian zehar kristau monasterio asko Alpeetako mendietan kokatu dira lasaitasunaren bila.\nMendi Harritsuak (Ipar Amerika). Alberta iparraldean eta Kanadan British Column-etik Mexiko Berriko hegoalderaino hedatzen den mendikatea da. Luzera osoa 4.800 kilometrokoa da eta gailurrak 4.000 metro inguruko altuera dute. Dinwoody eta Gooseneck bezalako glaziar garrantzitsuak ditu, gero eta azkarrago uzkurtzen ari dira berotze globala dela eta.\nPirinioak (Espainia eta Frantzia). Espainia eta Frantziaren artean ekialdetik mendebaldera hedatzen den sistema menditsua da (Mediterraneoko Cruz lurmuturretik Kantauri mendilerroa) eta 430 kilometrotan hedatzen da. Bere gailurrik altuenak mendi erdian daude eta 3.000 metro baino gehiago dituzte, hala nola, Aneto (3.404 metro), Posets (3.375 metro), Monte Perdido (3.355 metro) eta Pico Maldito (3.350 metro). Gaur egun, itsas mailatik 2700 metrotik gora kokatutako glaziar txiki batzuk ditu.\nEspero dut informazio horrekin munduko mendilerro handienei eta haien ezaugarriei buruz gehiago jakitea.\nArtikuluaren bide osoa: Sareko Meteorologia » Geologia » Mendikateak\nZer da ilargi eklipse bat


Nikolas Gardoki: "Norbait akordatu da gurekin, eskertzekoa da" - Aramaio - Goiena.eus\nNikolas Gardoki: "Norbait akordatu da gurekin, eskertzekoa da"\nJokin Bereziartua Lizarazu 2013-07-03 17:23\nEgubakoitzean, arratsaldeko zazpietan, egingo dute eztanda Aramaioko San Martin jaiek. Jaiei hasiera emateko aurten oso pertsona berezia aukera dute Udalak eta jai batzordeak. Eguzki erromeria taldeko Nicolas Gardoki soinu jole nekaezinaz akordatu dira; egindako lana eskertu gura izan diote Gardokiri eta haren iloba diren Joxe eta Felixi. Gardokirekin egon gara asteon, Barajuen auzoan duen 'Gardokiena' etxean, eta ohikoa duen prestutasunarekin hartu gaitu. Gonbidapena sorpresaz hartu duela dio.\n50 urte baino gehiago egin ditu herriz herri, auzoz auzo, plazaz plaza: "Inguruan ez dago herririk bertan jo ez dugunik". Beraz, nor hobeto jaiak eta erromeriak azken hamarkadetan noraino aldatu diren galdetzeko: "Orain ez dakit zer gertatzen den. Halako talde ederrak, musika ederra, baina dantza gutxi. Plazan dantzan egiteko ohitura galdu egin da. Tabernetan saltoka aritzen da jendea, zarata baten...", dio irribarretsu.\n"Arrimatzeko aukera ederra izaten zen"\nLehen, kalean egiten ziren erromeria eta dantzaldiak ligatzeko baliatzen zuten askok, Barajuengo soinu jolearen arabera: "Arrimatzeko aukera ederra izaten zen eta gero neska etxera laguntzeko ohitura zegoen. Orain ez dago halakorik".


Ikastea: hezkuntzari buruzko webgune berria « b08leioa\n« AICLE: LA LENGUA A TRAVÉS DE CONTENIDOS\nGaitasunetako egutegia »\nPosted by pilaretxebarria on abendua 12, 2011\nHezkuntza, Unibertsitate eta Ikerketa sailburuak, Isabel Celaák, IKASTEA hezkuntza atari berria aurkeztu du gaur Bilboko Miguel de Unamuno Institutuan. IKASTEAK orain arte Hezkuntza.net web-orrian zegoen informazioa eta baliabideei sarrera zentralizatu eta erraza ematen die, hezkuntza-sistemaren informazio guztia puntu bakar batean birkokatzen. Sistemaren informazio eta zerbitzu guztietara sartzeko puntu bakarra eskaintzen die hezkuntza-sistema osatzen duten pertsona guztiei: ikasleak, familiak, irakasleak eta ikastetxeak. Bakoitzak izango du web orritik bere bertsiora sartzeko aukera eta, haren perfilaren arabera, baliabide egokienetara sartu ahal izango da. NIRE KONTUA espazioak, erregistratu eta zuen identitatea behar bezala babestu ondoren, ematen du foroetan parte hartzeko aukera. Zerbitzuak:\nBilatzaile aurreratu bat\nGune pribatu bat erabiltzaileek berdinen artean eta administrazioarekin komunikatzeko. Gune horretan izango dute baliabideak partekatu, hobekuntzak proposatu eta hezkuntza-erkidegoari interesatzen zaizkion gaiei buruz erantzuna eman eta iritzia emateko aukera\nDatu-iturrien sailkapena, erabiltzaileek behar duten hori erraz berreskuratu ahal izateko.\nAtal guztiek itxura berdina dute eta eduki antzekoak, esate baterako irakasleen atalean: hezkuntza sistemari buruzko informazioa eta estatistikak, eskola-egutegia, txostenak eta ebaluazioak, arautegia eta dokumentu akademikoak, ikastetxeen informazioa, proiektuak, prestakuntza proiektuak eta ikastaroak, diru-laguntzak eta baliabideak, besteak beste.\nThis entry was posted on abendua 12, 2011 at 5:57 pm\tand is filed under Gertaerak, Informazioak. Laburpen hitzak: hezkuntza, ikastea. You can follow any responses to this entry through the RSS 2.0 feed. You can leave a response, edo trackback from your own site.


Bigarren bitan - Oriako Txirrindulari Eskola\nAurreko asteburu honetan bigarren postuak izan dira protagonista. Alebin eta Infantilak, Gipuzkoako Txapelketa jokatu zuten Hernanin, erlojupekoan, taldeka. Laskorain Ikastolako alebinak, hirugarren postua lortu zuten, bigarrengoarengandik 13 ehuneneko aldearekin. Infantilak berriz, bigarren postua lortu zuten, irabazleengandik hiru ehuneneko aldearekin! Bejondeiela! Hona hemen SAILKAPENAK. EGUNERATZEA: Ainhoa Irazustak ARGAZKIAK bidali dizkigu.\nKadeteak berriz, Zumaian aritu ziren larunbat arratsaldean eta Oriako-Limousin taldeko Xabier Contrerasek, meritu handiko bigarren postu bat lortu zuen. Xabierrek berak kontatu dizkigu lasterketaren gorabeherak:"Haseran eraso asko izan ziren eta hamargarren kilometroan edo 6-7 txirrindulariz osatutako ihesaldi bat sortu zen, eta ni bertan nintzen. Une batean, minutu eta berrogei segunduko aldea izatera ere iritsi ginen. Lasterketa amaitzeko 15 km. falta zirenean, Aratz Olaizola eta biok aurrera egin genuen eta biok bakarrik iritsi ginen helmuga lerrora. Sprintean, bera ni baino gehiago izan zen". Aipatzekoa, bestetik, pelotoian sartu zirela Aitor Irazu (10º), Asier Arozena (14º), Andoni Urbieta (28º), Ane iriarte (38º) eta Mattin Salbarredi (39º). Taldekakoan berriz, bigarren postua lortu zuten. HEMEN SAILKAPENAK eta Jon Lizarribarren ARGAZKIAK.\nEGUNERATZEA: Aitor Irazuk ere bidali dizkigu ARGAZKIAK.\nJubenilak, larunbatean Arantzazuko igoera izan zuten. Jon Irisarri tarteko helmugatik lehen postuan pasa zen eta Arantzazuko gainean, Xabier San Sebastian seigarren izan zen. HEMEN SAILKAPENAK.\nHurrengo egunean, Mutriku aldera jo zuten, bertan jokatu zen Euskadiko Txapelketa. Helmugara 20 laguneko taldea iritsi zen eta Oriako-Limousinek ez zuen talde horretan ordezkaririk sartzea lortu. Ondoren iritsi zen bigarren taldeko sprinta, Jon Irisarrik irabazi zuen, 21. postua eskuratuz. HEMEN SAILKAPENAK.\ntagPlaceholderEtiquetas: eu, 2012maiatza


Eremu hauetan egiten dugu lan: merkataritza-zuzenbidea, konkurtso-zuzenbidea, administrazio-zuzenbidea, higiezin-zuzenbidea, hirigintza-zuzenbidea, zuzenbide zibila, lan-zuzenbidea, zuzenbide penal ekonomikoa, zerga-zuzenbidea, arlo prozesala eta arbitrajea.\nSozietateak eratzea, estatutu sozialak idaztea eta administrazio-organoen araudiak.\nGure abokatuek administrazio-kontseiluko idazkari kargua bete dezakete.\nSozietateen egunerokoan aholkularitza.\nLiburu sozialak eramatea eta zaintzea.\nAskotariko eragiketak: sozietateen kapital handitzea eta txikitzea, transformazioa, desegitea eta likidazioa.\nAholkularitza bazkideei eta administratzaileei sozietate-gatazka egoeran.\nFamilia-protokoloa eta ondorengotza familia-enpresan.\n2. Fusioak eta eskuratzeak.\nAholkularitza prozesu hauetan: fusioak, zatiketak, jarduera-adarren ekarpenak eta balore-trukatzeak.\nAholkularitza prozesu hauetan: sozietateak eskuratzea, bai akzioak erosita, bai aktiboak erosita.\nAholkularitza: joint venture eragiketak, bazkideen arteko akordioak idaztea eta negoziatzea\nZerbitzu-emate eta lankidetza kontratuak.\nSalerosketa eta merkataritza-truke kontratuak.\nBanaketa, agentzia, hornitze eta frankizia kontratuak\nKontrataziorako baldintza orokorrak.\nMaileguak, kredituak eta fidantzamenduak.\nLeasing, renting, factoring eta confirming.\nBanku eta finantza kontratuak; besteak beste, aktiboen finantzazioa, zorraren berregituratzea, cash pooling, eragiketa sindikatuak, finantza-proiektuen finantzazioa (project finance).\nAholkularitza finantza-produktu konplexuen kontratazioetan; besteak beste, finantza-trukeak, obligazio subordinatuak, lehentasunezko partizipazioak, finantza-ekarpen subordinatuak eta funts egituratuak\n5. Lehia desleiala.\n-Aholkularitza lehia desleialarekin lotutako gaietan; besteak beste, denigrazio ekintzak, besteren ospearen ustiapen ekintzak, eta abar.\n6. Jabetza intelektuala eta industriala.\nAholkularitza jabetza intelektualarekin lotutako eskubideen ustiapenean.\nNegoziazioa jabetza intelektualeko eskubideen kudeaketan diharduten erakundeekin.\nAholkularitza jabetza industrialarekin lotutako marken erregistroen, patenteen eta beste eskubide batzuen prozeduretan.\nLizentzien, lagapenen, frankizien, eta abarren kontratuak idaztea eta negoziatzea.\nKonkurtso-prozeduretan letraduaren laguntza.\nKonkurtso-administratzaileen funtzioak betetzea.\nHartzekodunaren letraduaren ordezkaritza konkurtso-prozeduretan.\nAholkularitza hitzarmen-proposamenak eta bideragarritasun-planak egiteari dagokionez.\nHartzekodunen hitzarmenaren negoziazioa.\nSozietatearen likidazio ordenatua.\nAdministratzaileen defentsa konkurtso-kalifikazio piezan.\nKonkurtso-jazoeren aurkezpena eta defentsa.\nEsku-hartzea, diseinua, aholkularitza eta negoziazioa konkurtso-egoeran dauden lantaldeak berregituratzeko eta berrantolatzeko prozesuetan.\n1. Prozedura eta errekurtso administratiboak\nAholkularitza edozein motatako prozedura administratiboetan, tramitazioak irauten duen bitartean –hasiera, instrukzioa, audientzia, proba eta bukaera–; eta baita ere, hala badagokio, errekurtso administratiboak jartzea.\n2. Diru laguntzak\nAholkularitza administrazio publikoek emandako diru laguntzen eta laguntzen kontzesioan, kudeaketan eta itzuleran.\n3. Arau-hausteak eta zigorrak\nHainbat gaitan ireki daitezkeen zehapen-prozeduretan aholkularitza eta tramitazioa, fase guztietan.\n4. Administrazioarekiko auzien prozesuak\nAholkularitza administrazioarekiko auzien prozesuetako fase guztietan, dagokien instantzia judizial guztietan.\n5. Funtzio publikoa\nEspediente administratiboen eta prozedura judizialen gaineko aholkularitza eta tramitazioa, gai hauetan:\nHautaketa-prozesuak edota lehiaketa publikoak lanpostu-hornikuntzarako.\nEnplegatu Publikoaren Oinarrizko Estatutua: giza baliabideen ordenazioa, planifikazioa eta kudeaketa.\n6. Kontratazio publikoa\nAholkularitza sektore publikoko mota guztietako erakundeen kontratazioan; bai erakunde kontratatzaileei, eta baita lizitatzaileei eta adjudikaziodunei dagokienez ere.\nAdjudikazio-prozeduraren eta kontratu tipologiaren hautaketa.\nPleguak eta kontratuak eta gainerako dokumentazioa egitea edo berrikustea.\nLaguntza kontratazio-prozeduraren fase guztietan.\nGai honi dagozkion errekurtsoen inpugnazioa eta defentsa eta prozeduren jarraipena fase guztietan.\n7. Administrazioaren ondare-erantzukizuna\nAdministrazio publikoen eta haien erakunde autonomo guztien ondare-erantzukizun txostenen gaineko aholkularitza eta tramitazioa, bai fase administratiboan, eta baita fase judizialean ere.\nHigiezin eta hirigintza eremua\nPlangintza-tresnak eta lurzoruaren kudeaketa.\nHirigintza-lizentziak eta eraikuntza eta urbanizazio prozesuari eragiten dioten gainerako administrazio-baimenak.\nUrbanizatzeko eta eraikitzeko obren kontratazioa (“giltza eskura” motako eraikinak).\nSalerosketa, errentamendu eta jabetza horizontal kontratuak.\nHigiezin-garantiak: maileguak, xedatzeko debekuak, jabari-erreserbak…\nOndasun higiezinen gaineko bestelako eskubide errealak: gozamen, azalera, buelo eskubideak, eta abar\nObligazioak eta kontratuak.\nKontratuzko eta kontratuz kanpoko erantzukizuna.\nOinordetzarako eskubidea eta jaraunsletza.\nOndareak epai bidez banatzea.\nAholkularitza kontratu mugagabeen eta behin-behinekoen gainean pertsona ororentzat; lan-harreman arruntak edo goi mailako zuzendaritzaren lan-harreman bereziak.\nAholkularitza kontratu-klausula berezien kasuetarako: ez lehiatzeko klausula kontratua sinatu ondoren, iraupen eta esklusibotasun itunak, blindajeak, eta abar.\nOrdainsaria: soldata-egitura eta ordainsarien sistema.\nLanaldiak eta ordutegiak, lanbide-sailkapena, oporrak, eta abar.\nLan-baldintzak malgutzea: lan-baldintzen funtsezko aldaketa (bakarka edo taldeka), mugikortasun geografikoa (lekualdatzeak eta desplazamenduak, bakarka edo taldeka), mugikortasun funtzionala, norberaren kontratua bertan behera uztea.\nAzpikontratazioak hirugarrenekin: kontratuetatik eta azpikontratuetatik eratorritako aholkularitza osoa.\n2. Lan-kontratuen amaiera\nAholkularitza alor hauetan: kaleratze objektiboak, diziplinazko kaleratzeak, behin-behineko kontratuen amaiera, probaldiko kontratuen amaiera, eta abar.\n3. Enpresen berregituratzea\nPlanifikazioa, negoziazioa eta betearazpena alor hauetan: kaleratze kolektiboak (amaiera EREa), sustatutako bajak, lan-kontratuen etete kolektiboak (etete EREa), izaera kolektiboko lanaldia murriztea (murrizte EREa) eta lantaldea berriro egituratzea.\n4. Enpresa, lantokia edo unitate produktibo autonomoak eskualdatzea\nAnalisia eta lan-aholkularitza enpresen ondorengotzetan.\n5. Negoziazio kolektiboa\nHitzarmen eta itun kolektiboak: planifikazioa, negoziazioa eta diseinua lan-baldintzekin lotuta. Enpresa-itunak.\nGatazka kolektiboak: negoziazioa eta aholkularitza greba-prozesuetan, enpresen itxieretan eta lan-gatazketan orokorrean. Esku-hartzea gatazka kolektiboko prozeduretan.\nLangileak ordezkatzea: aholkularitza eta hauteskunde-prozesuak. Sindikatu-zuzenbidea.\nAholkularitza gizarte-segurantzako alorrean (afiliazioak, kotizazioen gaineko kontsultak, gizarte-prestazioak, pentsioengatiko konpromisoak, lan-istripuetatik eratorritako prestazioen errekarguak, eta abar).\n7. Laneko eta gizarte-segurantzako ikuskatzailetza\nIkuskatze integraleko prozesuak. Aholkularitza eta laguntza. Gizarte-segurantzako kuoten likidazioaren eta zehapen-espedienteen gaineko ordezkaritza eta aholkularitza.\nLan-arloko edo gizarte-segurantzaren arloko lan-eremuko auzi-prozedura edo administrazioarekiko auzien prozedura guztietan letraduaren laguntza fase guztietan: auziaren aurretik (adiskidetzeak, aurretiazko erreklamazioak eta PRECO), ahozko ikustaldia eta era guztietako errekurtso judizialak.\n9. Lan-auditoretzak (due diligence)\nBizitza pribatuaren, norberaren itudirako eskubidearen eta ohorearen aurkako delituak.\nOndarearen eta ordena sozioekonomikoaren aurkako delituak.\nIruzur egiteak, zigortzeko moduko kaudimengabezia, jabetza intelektual eta industriala, delitu sozietarioak, kapitalak zuritzea.\nHerri-ogasunaren eta gizarte-segurantzaren aurkako delituak\nAholkularitza orokorra zergekin lotutako gaietan. Aholkularitza espezializatuagoa eskaintzeko asmoz, zergen arloan esperientzia zabala duten abokatuen laguntza dauka bulego honek.\nArlo prozesala eta arbitrajea\nLetraduaren laguntza administrazio-eremuko eta ekonomia nahiz administrazio-eremuko prozeduren gainean.\nLetraduaren laguntza auzi-prozeduretan jurisdikzio zibilaren, merkataritza eta lan-arloko jurisdikzioaren eta administrazioarekiko auzien jurisdikzioaren aurrean.\nLetraduaren laguntza arbitraje prozeduretan; nazionaletan edo nazioartekoetan.\nAholkularitza atzerriko zuzenbide-prozeduretan.\nBitartekari eta arbitro-lanak betetzea gatazketan, baldin eta gatazka horiek epaiketaz kanpo konpontzeko eginkizun hori beharrezkoa bada.\nLege-aholkularitza prozesala bulegoko espezializazio-eremu guztietan.


Cornelia Funkeren azken liburua euskaraz\n2019ko otsailaren 22a, ostirala | Ordua Euskal Herrian 22:09:52\nCornelia Funke ::Reckless\nNazioartean sona du Cornelia Funkek haur eta gazte literaturaren esparruan. Haren lan berri bakoitza gertakari garrantzitsua da mundu osoko industria editorialarentzat. Euskaraz ezagutzen genizkion Lapurren burua eta Tinta bihotz eleberriak, baita Txerrikume pirata ipuina ere. Orain, Elkar argitaletxearen eskutik eta Aiora Jakak itzulita, haren nobela berriena daukagu euskaraz: Reckless, harrizko haragia. Ispiluaren bestaldean gordetzen den fantasiazko mundua da istorioaren erdigunea. Ipotxez, maitagarriz, uretako gizonez eta antzeko izakiz beteta dago, eta haien artean abentura harrigarriak izango dituzte Reckless anaiek.


Katalunian ez da ezer bukatu, dena hasi da orain | Euskal Herria Bildu Zornotza\nKatalunian ez da ezer bukatu, dena hasi da orain\nUrriaren 1eko erreferendumean, boto-papera hautestontzian sartzen.\nLehenik eta behin esan nahiko nuke euskalduna naizela, euskaldun sentitzen naizela eta euskaldun izateaz harro nagoela.\nDuela sei urte nire bizitzan aldaketa handi bat izan nuen eta Kataluniara etorri nintzen bizitzera. Harrezkero, bihotza zatituta daukat: euskaldun eta katalantzat dut nire burua. Eta normala da. Herrialde biek beren kultura propioa dute, beren hizkuntza propioa, beren sentimendu propioak… Eta garrantzitsuena: Kataluniako eta Euskal Herriko hiritar gehienak ez gara espainiar sentitzen.\nAste gogorrak izaten ari dira Katalunian. Pasadan astean errepresioa gure bide eta kaleetan ezarri zuten. Eta zure buruari galdetzen diozu: “Nola da posible? 2017. urtean bizi gara eta ezin dugu gure iritzia izan? Ezin dogu bozkatu? Ezin gara ezberdin sentitu?”\nEspainiako Estatuari esan nahiko nioke, beren neurri errepresibo eta erasoekin kontrako efektua lortu dutela Katalunian:\n– Guk bozkatzea galarazi nahi izan duzue, gure erabakitzeko eskubidea ukatu nahi duzue eta horretarako gizartea beldurrarazten saiatzen ari zarete. Baina kontrakoa eragiten duzue! Kataluniako herritar gero eta gehiago dira independentziaren aldekoak eta urriaren 1eko erreferendumean bozkatzeko asmorik ez zutenak ere, bozkatzera joan dira! Goizeko 08:00etarako denak zeuden hauteslekua noiz irekiko zain! Ezin duzue herriaren nahia zapaldu!\n– Indarkeriaren kontra zaudetela esaten duzue, baina gero milaka guardia zibil eta polizia bidaltzen dituzue Kataluniara eta 800 pertsona baino gehiago ospitalera bidali dituzue! Eta zein da pertsona horien delitua? Boto-paper bat hautestontzi batean sartu nahi izatea!\nBaina txarrena da, oraindik ez zaretela jabetuz zer ari den gertatzen hemen. Gutxi batzuk baino ez garela eta hau laster bukatuko dela esaten jarraitzen duzue, baina hau ez da bukatu. Hau orain hasi da, 3.000.000 baino gehiago gara Kataluniaren erabakitzeko eskubidea defendatzen dugunak eta gure helburuetatik inoiz baino hurbilago sentitzen gara.\nMariano Rajoy jauna, Espainiako Gobernuko agintariak, nahi duzuena egin dezakezuela uste duzue, baina dena ez da zilegi. Inoiz ez gara zuen hatzaparretan eroriko, inoiz.


Jatorri latinoamerikarreko biztanleria da atzerritar jatorriko kolektiborik ugariena eta baloraziorik onena duena Euskadin - UPV/EHU\nJatorri latinoamerikarreko biztanleria da atzerritar jatorriko kolektiborik ugariena eta baloraziorik onena duena Euskadin\nLehenengo argitaratze data: 2021/11/30\nJatorri latinoamerikarreko biztanleriak Euskal Autonomia Erkidegoan presentzia handiena duen atzerritar jatorriko kolektiboa izaten jarraitzen du, eta dagoeneko biztanleria etorkinaren erdiak baino gehiago dira. 127.371 pertsona dira, herrialdeko biztanleria osoaren % 5,8; gehienbat emakume gazteak dira, eta okupazio-tasa handia dute. Era berean, bertakoek balorazio onena ematen dioten kolektiboa da.\nHoriek dira Ikuspegi-Immigrazioaren Euskal Behatokiak argitaratu berri duen Panoramika 82 lanaren ondorioetako batzuk. Oraingo honetan, hau izan du aztergai: latinoamerikar jatorriko biztanleria EAEn, 2021ean.\nBehatokiaren ikerketa berri horren arabera, latinoamerikarren kolektiboak ugaritzen jarraitzen du, eta Euskal Autonomia Erkidegoan bizi diren atzerritar jatorriko biztanle guztien % 51,7 dira dagoeneko. Gainera, amerikarrenak okupazio tasarik handiena duen kolektiboa izaten jarraitzen du (% 40,8), eta, beraz, atzerritarren batezbestekoaren azpitiko langabezia tasa du (% 7,1). Halaber, aipatzekoa da horietako gehienak araubide orokorrean alta emanda daudela.\nKolektibo gazte, feminizatu eta irudi onekoa\nAzterketa horretan nabarmentzen denez, “Gauden mendea hasi zenetik, Latinoamerika izan da EAEn bizi diren atzerritar jatorriko herritarren sorburu nagusia”. Herrialdeka, Kolonbia, Nikaragua, Bolivia, Venezuela eta Ekuador dira Latinoamerikako sorterri nagusiak.\nKolektibo hori “gehienbat gaztea da (% 48,9k 25-45 urte ditu), eta feminizatua (% 61,2 emakumeak dira), batez ere oraintsuko migratzaileak (Nikaragua, Honduras eta Paraguaikoak), orain arte EAEra etorritako migratzaile talde nagusiak ez bezala (Kolonbiakoak eta Ekuadorrekoak). Joera horrek lotura zuzena du, besteak beste, EAEko lan merkatuaren eskariarekin eta merkatu horrek eskatzen dituen profilekin”, Panoramikaren arabera.\nBertakoek iritzi ona dute latinoamerikarrez, eta balorazio onena duen atzerritarren kolektiboa da urtez urte, Ikuspegi-Immigrazioaren Euskal Behatokiak azaroaren hasieran argitaratutako Jatorri atzerritarra duten biztanleen inguruko pertzepzioak eta jarrerak, 2021eko barometroak jasotzen duenaren arabera.\nIkuspegi-Immigrazioaren Euskal Behatokia 2004tik dago jardunean eta Eusko Jaurlaritzako Berdintasun, Justizia eta Gizarte Politiketako Sailari eta Universidad del País Vasco/Euskal Herriko Unibertsitateari lotutako erakundea da. Migrazio-fluxuek EAEn duten eragina aztertzea, ezagutzea eta baloratzea du helburu.\nBeste ikerketa batzuen artean, behatoki honek Panoramikak argitaratzen ditu, immigrazioarekin eta EAEn bizi diren atzerritar jatorriko biztanleekin zerikusia duten alderdi zehatzak lantzen dituzten lau hilean behingo azterketak.\nPanoramika atxikita doa.\nIkuspegi-Immigrazioaren Euskal Behatokiaren argitalpenei buruzko informazio gehiago nahi izanez gero:\n(Beste leiho bat zabalduko du)Latinoamerikar jatorrizko biztanleria EAE-n 2021 (pdf ,2,71 Mb)\nInprimatu Jatorri latinoamerikarreko biztanleria da atzerritar jatorriko kolektiborik ugariena eta baloraziorik onena duena Euskadin


Bidalketak • Agote Surfboards\nAgote markako taula guztiak Zarautzen dugun Basque Country Surf Company faktorian produzitzen dira, bertatik mundu osora bidaltzeko.\nEuropar Batasunetik kanpo egiten zaizkigun eskariek ez dute BEZ-ik ordainduko. Beraz, bidalketa lekuaren arabera preziok ere alda daitezke. BEZ-ik ez ordaintzeak %21-eko deskontua suposatzen du, baina litekeena da EB kanpoko erosleek inportazio zergak ordaindu behar izatea. Inportazio zergen kostua herrialde bakoitzak dituen akordioen araberakoa izango da.\nHERRIALDEAK ETA PREZIOAK\n7´0 bitarteko surf taulentzako tarifak\nEB barneko bidalketen prezioak\nEspainia (Kanariar irlak & Ceuta eta Melilla izan ezik)\t DOAN\t DOAN\t DOAN\t DOAN\nFrantzia (metropoli-barrutia)\t DOAN\t DOAN\t DOAN\t DOAN\nPortugal\t DOAN\t DOAN\t DOAN\t DOAN\nEB barneko beste herrialdeak*\t 40 Euro\t 50 Euro\t 60 Euro\t 70 Euro\n*Austria, Belgika, Bulgaria, Kroazia, Txekiar Errepublika, Danimarka, Finlandia, Alemania, Grezia, Hungaria, Irlanda, Italia, Letonia, Lituania, Luxenburgo, Malta, Holanda, Polonia, Errumania, Eslovakia, Eslovenia, Suedia\nEB kanporako bidalketen prezioak\n5´11 x 19 3/4 bitarteko surf taulentzako tarifak\n(kendu %21 produktuaren prezioari, azpiko kopuruek kendua dute BEZ-a)\nAustralia\t 180 Euro\nKanariar Uharteak\t 60 Euro\nHong Kong\t 180 Euro\nJaponia\t 180 Euro\nNorvegia\t 95 Euro\nZelanda Berria\t 180 Euro\nSuitza\t 95 Euro\nErresuma Batua\t 65 Euro\nEstatu Batuak\t 125 Euro\nZerrendan zure herrialdea falta bada edo surf taula luzeagoa enkargatu nahi baduzu, idatzi gure postara!\nEuropa 2-4 egun, Ekialdeko Europa 4-7 egun, munduko beste lekuak 5-10 egun (lanegunak)\nStock-etik erosten diren oholak, eskaria jaso eta hurrengo 24 ordutan bidaliko ditugu (lanegunetan). Enkarguzko taulak, fabrikazio prozesua amaitu (2-6 aste) eta hurrengo 24 ordutan.\nBezeroak bere gain hartu beharko ditu itzuli nahi diren edo arbuiaturiko produktuen bidalketa gastuak. BCSC-rentzat garrantzi berezia du surf taulak etxeetara garaiz iristeak. Ordea, BCSC-k ezin ditu bere gain hartu bidalketa prozesuan gerta daitezkeen galera edo atzerapenak. Kasu horietan, ardura guztia distribuzio enpresak izango du.\nTaulak kontu handienaz paketatuko dira, ahalik eta segurtasun maila altuenarekin. BCSC ez da bidalketetan zehar taulek jasan ditzaketen kalteen erantzule egingo. Nahi izanez gero, bada bidalketa asegurua egiteko aukera. Aseguru integralaren kostua oholaren prezioaren %1-aren balio berekoa da. Eskaria aseguru honekin egin nahi baduzu, idatzi info@basquecountrysurf.com postara.\nProduktu kaltetu bat jasoz gero egin beharrekoa\nPaketearen bilgailuak kalteak baditu: kalteen berri eman ahal da (mezulariari eskatu) edo paketea ukatu dezakezu. Informazio hori ahalik eta lasterren bidali (entreg gertatu eta hurrengo egunean gehienez), atera argazkiak eta gorde jatorrizko bilgailua.\nPaketearen bilgailuak kalterik erakusten ez badu eta “egoera onean entregatuta” sinatzen bada, ezin diogu aseguruari erreklamaziorik egin nahiz eta edukia hondatua egon.\nHori dela eta, mezularia bertan dagoen bitartean paketea irekitzeko denborarik ez baduzu, hauxe gomendatzen dugu: “Egiaztatuta ez dagoen merkantzia” bezala sinatu.\nHorrek aseguruari erreklamazioa egiteko aukera ematen digu zuk kutxa ireki eta kalteak ikusten dituzunean: kasu hauetan ere berehala berri eman behar diguzu. Erantsi paketearen edukiaren eta kanpoko irudiak, eta gorde jatorrizko bilgunea, banatzaileak kalteak egiaztatu edo erreklamazioa konpondu arte.\nZure eskaria bidaltzen dugunean, mezu bat iritsiko zaizu e-postara. Mezuak erreferentzia zenbaki bat jasoko du, eta honek bidalketaren egoera zein den jakiteko balioko dizu.\nNAZIOARTEKO BEZEROENTZAT OHARRA\nInportazio zerga edo gastuak ez daude taulen prezioen barne sartuta. Bezeroa izango da tramite horien erantzule.\nEdozein enkargu egin aurretik, kontsultatu muga-zergen bulegoan kostu extra horiek izan dezaketen zenbatekoa.


Andreas Baader - Wikipedia, entziklopedia askea.\nAndreas Bernd Baader edo "Hans" (Munich, 1943ko maiatzaren 6 - Stuttgart, 1977ko urriaren 18) ikuspegi marxista eta hiriko gerrilla praktikatzen zuen Armada Gorriaren Frakzioa izeneko talde armatu alemandarraren lehenengo liderra izan zen, Baader-Meinhof Taldea bezala ezagutua.\nMunich, 1943ko maiatzaren 6a\nStammheim Prison (en) , 1977ko urriaren 18a (34 urte)\nStuttgarteko Stammhein espetxean preso zegoelarik, Gudrun Ensslin eta Jan-Carl Raspe RAFeko kideekin hilda agertu zen, eta Irmgard Möller kidea zauriturik bizirik atera zen. Nahiz eta iturri ofizialek bere buruaz beste egin zutela aipatu, ahots kritikoek Estatuak eta Gobernuak berak erail zituztela argudiatzen dute.\nWikimedia Commonsen badira fitxategi gehiago, gai hau dutenak: Andreas Baader\nMultimedia: Andreas Bernd Baader\nAzken aldaketa 6 apirila 2020(e)an, 22:43(e)tan\nOrriaren azken aldaketa: 6 apirila 2020, 22:43.


Albisteak - Aiarako Txakolinaren Ibilbidea\nArdoaren Hirietako Espainiako Elkarteak (ACEVIN) joan den ekainaren 23an ospatu zuen bere XXIX. Batzar Nagusia eta Aiarako Kuadrillak parte hartu zuen Aiarako Txakolinaren Ibilbidea tarteko zein Espainiako Ardoaren Ibilbideen sare honi atxiki zitzaion joan den apirilean. Aranda de Duero izan da\nAiarako Txakolinaren Ibilbidea, Espainiako Ardoaren Ibilbideen barruan\nApirilaren 11tik, Aiarako Txakolinaren Ibilbidea, Aiaraldeko eskaintza enoturistikoa sustatu eta bultzatzen duen ekimena, Espainiako Ardoen Ibilbideen barruan dago. ACEVIN, Ardoaren Hirien Espainiako Elkarteak, hura gehitzea onartu du azken Zuzendaritza Batzordean. Txakolinaz gozatzeko ibilbide hori, eta hark sustatzen dituen kultura eta gastronomia,\nArabako txakolinaren 2020ko mahats-bilketaren emaitzak\nArabako Txakolina JDren 2020ko mahats-bilketa oso zaila izan da, ezohiko inguruabarrak direla eta. Alde batetik, aurreko mahats-bilketaren generoa dute biltegiek, eta, bestetik, 2020ko bilketarekin beteta daude andelak. Ezer gutxi esan daiteke guztioi eragiten digun egoeraz eta jasaten ari garen ondorio


Bei-arekin kendutako zuhaitzak berriekin berdinduko ditu Udalak - Diario de Noticias de Alava\nBei-arekin kendutako zuhaitzak berriekin berdinduko ditu Udalak\nObren azken fasean, Txirula eta Txalaparta kaleetan dauden 108 zuhaitzen ordezkapena landuko du\n– s. cabrera 23.07.2020 | 00:05\nAutobus elektriko Álex Larretxi\nGasteiz – Autobus elektriko adimentsuaren obrak aipatu ziren atzo, berriz ere, goizean ospatutako Mugikortasunaren eta Espazio Publikoaren batzordean. Bertan, PP taldearen zinegotzia den Alfredo Iturrichak kendu diren eta kenduko diren zuhaitzen inguruan galdetu zion Mugikortasun eta Espazio Publikoaren saileko zinegotzi ordezkaria den Amaia Barredori, orain arte eman diren pausoak ezagutzearren.\nBarredok proiektuaren inguruan hitz egin zion, eta ibilbideetan emango diren aldaketen berri eman zion bere hitzaldian. Gaur egun, ibilbide "asko hasi ditugu jada, eta horregatik datuen hurbilketa bat ezagutu dezakegu", aipatu zuen.\nGainera, salbatu daitezkeen zuhaitzak obran integratzen saiatu direla aurreratu zuen, edo behintzat hauek lekualdatzen saiatu dira. "Bestalde, ibilbide batzuk egokitu ditugu ale batzuk salbatzeko helburuarekin, edo, esan dugunez, obran integratzeko".\nEgun dituzten datuen arabera, 448 zuhaitz kentzea aurreikusi dute, eta horietatik 387 erretiratu dituzte jada. "Aurreikuspenek diote 56 zuhaitz kendu behar ditugula oraindik, momentuz obrak hasi ez diren lekuetan –3,4 eta 7 tarteetan–, eta 5 zuhaitz gelditzen dira 13. zatian", gogoratu zuen zinegotzi ordezkariak.\nBestalde, lekualdatu dituzte 25 zuhaitz, eta horietako 4 obraren barruan mantendu dira, bai ibilbidean aldaketak eginez, baita geltokietan bertan integratuz. Proiektuak ere aurreikusi du, hauek hobetzearren, Txirula eta Txalaparta kaleetan dauden 108 arbola ordezkatzea. Hala ere, eta Barredok horren inguruan azaldu zuenez, "obren azken fasean baloratuko dugu operazio hau egiten dugun ala ez". Bere hitzetan, eta Iturricharen galderei erantzunez, erretiratuko duten zuhaitz kopuru bera landatuko dute, eta lan egiten jarraituko dute balantzea positibo izaten jarraitzeko. "Politika berdearekin jarraituko dugu aurrera".\nGasteiz impulsa la prevención entre los jóvenes frente a apuestas y juegos de azar


Argia :: ARGIA-REN APUSTU BERRIA: EUSKAL PRENTSA ON-LINE\nGaur Komunikazio Biziagoa S.A.L.ek paperean plazaratzen dituen produktuen edukietan oinarrituko da komunikabide berri hau, normala denez. Baina bertsio elektronikoa baizik ez duten atalak ere izango ditu hemendik aurrera. 1997ko abenduan aurkeztu zen www.argia.com guneak horrela bizi propio eta autonomoa hartu du gaurdanik.\nAmetzagai�a I+Gk garatu duen �Kapsula� teknologiaren gainean antolatu da paperezko astekariaren edukiak Interneten argitaratzeko prozesua. Azken hiru urteotan ARGIA beste bost enpresarekin batera (�Euskaldunon Egunkaria�, Ametzagai�a, Klaudio Harluxet Fundazioa, HABE eta Adur Informatika Zerbitzuak) aritu da �Kapsula 2000� proiektuan, Eusko Jaurlaritzako Industria Sailaren Intek programaren barruan. Eta lan horren guztiaren fruituetako bat da estreinatu berri dugun ARGIA On-line hau.\nBi modutara egingo du. Alde batetik, posta elektroniko bidez, dohainik bidaliko zaie (testu soil moduan, edonorentzako eskuragarriago izan dadin) horren harpidedun izatea onartuko duten guztiei. Beste aldetik, www.argia.com gunean ere ikusteko moduan egongo da: bai egun bakoitzak euskal kulturaren inguruan sortu duena eta bai aurreko egunetan bildu diren albiste eta adierazpenak.\nInterneten ibiltzen diren euskaldunek badakite ARGIAren Urtekariaren Agenda azken urteotan sarean ere ikusgai dagoela. Maiatzetik aurrera, berritu eta osaturik azaltzeaz gain, gaztelania, frantses eta ingelesez ere kontsultatu ahal izango da. Izena ere aldatu zaio. Urtekaria sortu zenetik zerbitzu atal horri eman zaion �Agenda� deitura beste zerbitzu batzuetarako ere erabiltzen du prentsak, eta hortik �Aurkibidea� definizio berria hartzea.\nZerbitzu gehiago ere izango du maiatzetik aurrera ARGIAren Internet guneak. Bilbao Bizkaia Kutxarekin azken xehetasunak lotu nahi dira liburu eta CD formatoan hain arrakastatsua izan den Gotzon Garateren �Atsotitzak� datu basea sarean eskaintzeko: euskarazko atsotitzak eta beren baliokideak gaztelania, ingeles eta latinez. Egokitzapen lan bati esker, hizkuntza ezberdinetan diren atsotitzak eta horien baliokideak bilatzeko modu erraz eta erakargarria izango du Interneteko bisitari euskaldunak.\nGuztiek osatzen dute Sareko ARGIA komunikabide berria, hala nola, Komunikazio Biziagoa enpresak paperean argitaratzen dituen eduki eta zerbitzuek eta euskarri elektronikoan sortu diren berriek. Aita Kaputxinoek �Zeruko Argia� sortu (1919) eta 80 urtera, eta Donostiako zenbait euskaltzalek �Argia� astekaria plazaratu (1921) zutenetik 78ra, Euskal Herriak euskarazko komunikabide elektronikoa ezagutuko du.\nTEKNOLOGIA BERRIEN APUSTUA. Azpiegituretan eta teknologian inbertitzea aspaldiko apustua da ARGIA astekari honen aldetik. Ahalegin horretan Euskal Herriko Astekariaren ondora bildu den hainbat instituzio eta elkarteren laguntza beharrezkoa izan da jauzi honetarako, eta baita Antza inprimategia, Adur Informatika eta orohar Ametzagai�a Taldeko profesionalena ere.\nInterneten 1997tik (�Ametza� zerbitzaria martxan jarri zenetik) emandako urratsak handiak izan dira eta zenbait pertsonalitatek publikoki ere aitortu izan du bere garrantzia.\nDuela gutxi, Eusko Ikaskuntzak plazaratzen duen �Euskonews & Media� astekari elektroniko elebidunean, honela idatzi du Javier Diaz Noci Euskal Herriko Unibertsitateko Informazio Zientzietako irakasle den eta euskal prentsaren historia idatzi berria duenak:\n�Interneten, dudarik gabe, ARGIAri dagokio iniziatibarik interesgarriena. Agian beraiek dira berritzaileenak, eta ez euskarazko kazetaritzan bakarrik, baizik eta baita orokorrean nahiko tristea den Interneteko euskal kazetaritzaren panoraman ere. 1997 bukaeran ARGIAk webgune anbizioso baten lehen urratsak erakutsi zituen, aldizkari inprimatuaren asteroko edizioa sartzea aurreikusten zuena, eta 1963tik aurrera (35 urtez goiti) plazaratutako elkarrizketa guztien bilaketa interaktiboa eskaintzen zuena. Oro har, ohiko edizioari balio erantsia ematen zion, indar handiagoko beste komunikabide batzuek ulertzen jakin ez dutena edo ulertu nahi izan ez dutena. Biblioteka (eta kasu honetan hemeroteka) birtualen sorrera aldera Internet mailan joera gero eta handiagoa dago, eta kazetaritzak horren gidaritzan ipini beharko du, informazioaren merkatu agresiboan atzera geratu nahi ez badu�.\nInprimategira doanarekin batera abiatzen da amaraunean sartzeko prozesua ere. Erredaktoreak artikuluaren elementu bakoitza kode baten bitartez identifikatzen du (argazki oinak, testu nagusiak eta abar) gero makinak uler dezan. Eta �Kapsula�ren txanda dator. �Kapsula� Adur informatika enpresak sortutako programa da, dokumentu baseen kudeaketarako softwarea. �Kapsula� softwareak automatikoki (astekariko produkzio arduradunak begiratuko du prozesua ezustekorik gerta ez dadin) kodifikatutako elementu guztiak hartu eta identifikatu egiten ditu: hau izenburua izango da, beste hau argazki oina... artikuluetako elementu guztiak.\nIndexazio prozesuaren bidez, artikuluaren elementuak gero pantailan izango duten itxura lortzeko sailkatzen dira, generoka eta gaika. Eta azken urratsa pantailaratzea da. �Kapsula�k artikuluko testu nagusia bilatzen du eta horri dagozkion osagarrien bila hasiko da, pantailan elementu guztiak batera agertzeko.


Honen arabera iragazita: Antzinako azokak\nMonumentu megalitikoak Aralarko Trikuharrien Ibilbidea Etxarri-Aranatz Tartea 11 Km.\nElizak eta baselizak Aralarko San Migel Santutegia Uharte-Arakil Tartea 18 Km.\nUrregintza Aralarko San Migel santutegiko erretaula Uharte-Arakil Tartea 18 Km.\nElizak eta baselizak San Fermin kapera Pamplona Tartea 35 Km.\nGazteluak/Jauregiak Comptos Ganbera Pamplona Tartea 35 Km.\nGazteluak/Jauregiak Nafarroako Errege Artxibo Nagusia Pamplona Tartea 35 Km.\nElizak eta baselizak San Nikolas eliza Pamplona Tartea 35 Km.\nIntereseko eraikin publikoak Iruñeko Udaletxea Pamplona Tartea 35 Km.\nHarresiz inguratutako multzoak Iruñeko harresiak Pamplona Tartea 35 Km.\nKatedralak Andre Mari Katedrala Pamplona Tartea 35 Km.\nElizak eta baselizak San Saturnino eliza Pamplona Tartea 35 Km.\nGazteluak/Jauregiak Kondestablearen Jauregia Pamplona Tartea 35 Km.\nEskultura Entzierroaren Monumentua Pamplona Tartea 36 Km.\nGazteluak/Jauregiak Nafarroako Jauregia Pamplona Tartea 36 Km.\nMonumentu megalitikoak Harrespilen ibilbidea Goizueta Tartea 36 Km.\nBesterik Iruñeko zezen-plaza Pamplona Tartea 36 Km.\nErrotak Zubietako errota Zubieta Tartea 38 Km.\nElizak eta baselizak Gazolazko Eliza Gazólaz Tartea 41 Km.\nInjinerutza lanak Noaingo akueduktua Noáin Tartea 47 Km.\nGazteluak/Jauregiak Donamariako dorrea Donamaria Tartea 48 Km.


Deusto Business Schooleko EAZ + International Management Skills graduko ikasleak Indiara bidaia bat egin dute bertako errealitate kulturala, soziala eta enpresariala ezagutzeko | Unibertsitatearen Gizarte Erantzukizuna | Deusto\nDeusto Business Schooleko EAZ + International Management Skills graduko ikasleak Indiara bidaia bat egin dute bertako errealitate kulturala, soziala eta enpresariala ezagutzeko\n2019ko irailak 02Donostiako Campusa\nJoan den uztailean, EAZ + International Management Skills graduko 2. mailako 50 ikaslek eta bi irakaslek Bangalore hirira (Indiara) bidaia egin zuten, Intercultural Immersion Programme irakasgaiarekin lotuta. Irakasgai horren helburua da ikasleei herrialde atzerritar batean murgiltze esperientzia eskaintzea eta beste errealitate batzuk ezagutzeko parada ematea, hiri handi batean teknologikoki oso aurreratuta dauden enpresak edota landatar eremu xumeago baten errealitatea, esaterako.\nIkasleak, Indiako egonaldian, National School of Business Bangaloreko Unibertsitateko klaseetara joan ziren, Indiako Ikasleekin eztabaidetan parte hartu zuten, hainbat enpresa bisitatu zituzten, horien artean “Infosys” (Indiako enpresa teknologiko garrantzitsuenetariko bat) eta Volvo automobilgintzako enpresa, baita zenbait GKE ere. Egonaldian zehar, erreferente kulturalak diren hainbat leku bisitatzeko aukera ere izan zuten, tenpluak eta meditatzeko lekuak (Bangaloreko eta Tipuko jauregiak, Bull Tenplua, Lalbagh…). Bidaia osatzeko, uztailaren 7tik 11ra, Vicente Ferrer Fundazioa bisitatu zuten, Anantapurren (Bangaloretik 220 kilometrora). Bertan, hurbiletik ezagutu ahal izan zituzten GKE horrek 50 urtetan zehar garatu dituen proiektuak pertsona txiroen bizitza hobetzeko. Irakasgaiaren helburua da “murgiltze kulturala” egitea kultura aldetik oso desberdina den herrialde batean, “in situ” kultura ugaritasuna eta beste herrialde batzuetako enpresa ekimenak aurrera eramateko dauden zailtasunak ulertzeko.\nInternational Management Skills titulu propioak lortu nahi du ikasleek modu praktikoan eta esperientzien bitartez beharrezkoak diren gaitasunak eskuratzea, inguru multikulturalak ulertzeko eta hauei aurre egiteko enpresa esparruan. Horretarako, ikasleak desberdintasun kultural horiek zuzenean ikusteko, oso lagungarria izan da bidaia hau . International Management Skills titulu propioak aukera ematen du hiru ikasturtetan zehar atzerriko hizkuntza bat ikasteko. Hizkuntza horien artean hauek daude: frantsesa, alemana edo txinera; gutxienez B1 mailaren baliokidea lortzeko bidea ematen du. Aukera horiek, egiten dituzten beste zenbait irakasgairekin batera, balio dute EAZ ikasketak osatzeko eta beste kultura eta hizkuntzak hobeto ezagutzeko, horrela, enpresek asko baloratzen duten heziketa internazionala lortuz.


Gero eta zailagoak diren lanak egiten dira, lankidetzan lan egiten hasten dira eta ikasleak gero eta autonomoak dira. Prozesu honetan guztian, norberaren desberdintasunen arabera, hainbat ikaskuntza-egoera eta -erritmo egoten dira.\nBeraz, ikasle bakoitzaren berezitasuna, autonomia eta irekitasuna modu egokian tratatu behar dira.\nKonpetentzien araberako lanaren helburua ikasleak zenbait gaitasun garatzea da, bere erronka pertsonalei aurre egin diezaien eta zoriontsu izateko gaitasunean laguntzeko. Izan ere, gaitasunen helburua ez da “jakitea” bakarrik, “egiten jakitea” ere bai.\nJakintza hori aplikatzen da eta hainbat egoera eta testuingurutara egokitu daiteke. Horrela, bizitzan ondo moldatzen jakingo dute gure ikasleek. Kontzeptuzko edukiek garrantzitsuak izaten jarraitzen dute, baina ez dira helburua, baliabidea baizik.\nInfografia - konpetentzi motak\nEuskal identitatea eta euskara\nLauaxeta Ikastola euskalduna da eta ama hizkuntza bezala edozein duten familiak jasotzen baditu ere, konpromiso osoa dauka ikasleen euskalduntze prozesuarekin eta euskaldun identitatearen baloreekin. Horregatik hainbat ekimen eta eskaintza dauzkate ikasleek beraien bizitza akademiko guztian zehar:\nKultur saioak: idazleak, abeslariak…\nLauaXinemaldia (euskerazko zinema)\nEgun bereziak: inauteriak, txitxiburduntzi, Olentzero eta Mari Domingi, gabon kantak…\nEuskera gaitasun maila aztertzeko frogak\nEuskera indartzeko programak\nPentsamenduan oinarritutako pedagogia – OneTwoThink\nIkasketa prozesuaren ardatz oinarri nagusia pentsamendua da. Gero eta pentsamendu prozesu eraginkorragoak gauzatu, hare eta esanguratsuagoa eta aberatsagoa izango da ikasketa arlo guztietan, bai pertsonalean eta baita akademikoan ere.\nHorregatik ezinbestekoa da ikasleek txikitatik pentsamendu analitiko, kritiko, sortzaile eta metakognitibo eraginkorrerako jarrerak, ohiturak, trebeziak eta estrategiak bereganatzea.\nFilosofia eta etika programa\nGure helburua ikasleek txikitatik balore eta konpromiso etiko, sozial eta zibikoak garatzea da. Horregatik asteroko “etika eta filosofia” saioetan, ikasleek, pentsamendu filosofiko eta kritikoaren lanketarekin batera, aipatutako baloreak garatuko dituzte honakoei esker:\nFilosofoen Komunitatea eta Eztabaida Komunitatea\nBalore sozial eta pertsonalak lantzeko ikas-proiektu espezifikoak\nEkimen solidarioak: EITB maratoia, azoka solidarioak…\nNazioarteko egunekin lotutako ekimenak: Azaroak 25 …\nMunduko erlijioak eta kulturak\nFair Saturday-eko ekimen kulturalak\nMatthew Lipmanen “Filosofía para niños (FpN)” programa\n“Wonder Ponder”en ekimenak eta material didaktikoa\nDenbora truke solidariorako kooperatiba\nIkasketa esanguratsua, kurrikulumaren ardatz nagusia\nEzagutza ez da informazioa jaso eta gordetzea soilik, ikasketa esanguratsua oinarri duen prozesu sakonagoa eta konplexuagoa baizik.\nIkastolan lantzen diren edukiak benetan praktikoak, funtzionalak eta iraunkorrak izateko, bizitzako egoerei aurre egiteko balizkoak eta transfergarriak izan behar dira. Horregatik hainbat metodologia eraginkor eskaintzen dizkiegu gure ikasleei:\nAurkikuntza eta esperimentaziorako tailerrak eta espazioak\nArazoen ebazpenean oinarritutako ikas-proiektuak (PBL)\nSimulazioak eta rol-playingak\nLinked Spaces metodologia (ikasketa espazio birakariak)\nProiektu multidiziplinarrak – UDIN eta STEAM\nIkerketa zientifikoak – Zientzia kalean\nJolasean eta entsegu-errorean oinarritutako ikasketa\nGizakiok eginaren eginez garatzen ditugu trebeziak eta horretarako ezinbestekoa da entrenamendua. Baina ez edozein motatakoa. Entrenamendua entsegu-errore bidezko ikasketan oinarrituta badago eta gainera ludikoa eta motibagarria bada, eraginkorragoa izango da.\nHorregatik ikasleek zenbait trebeziren entrenamendu autonomorako eta ludikorako, formatu ezberdinetako hainbat material (manipulatiboak, mahai jolasak, app-ak, robotak…) daukate beraien eskura.\nIkasketa eta arreta pertsonalizatua\nIkasle bakoitzaren ikasketa erritmoak, gaitasunak eta beharrizanak ezberdinak dira, beraz “denontzako berbera” ez da formula pedagogiko egokia. Ikasleek aukera ezberdinak dituzte ikasketa eta garapen bide indibidualak erabakitzeko eta sendotzeko:\nKurrikulum aberastua, egokitua eta malgua\nBanakako errefortsu akademikoak\nKonplexutasunaren arabera mailakatutako erronka eta azalpen pertsonalizatuak\nEskolaz kanpoko ekimen kulturalak eta akademikoak (proiektuak, lehiaketak…)\nAutoikasketa eta autoebaluazioa\n“Ez dago ikasketarik norbere akatsen eta ahulezien kontzientziarik gabe”. Horregatik ikasle bakoitzak bere gaitasunen ikuskapenerako eta ebaluaziorako estrategiak garatzeko aukerak ditu.\nHorrela, hobekuntza plan pertsonalak diseinatuz, autoerregulatu eta “hasi” egiten dira. Erabiltzen ditugu tresna esanguratsuenak:\nPuntu sistema (jarrera egokiak saritu eta ezegokiak hobetzeko)\nGizakiok sozialak garen einean, gure inguruko pertsonekin interakzioan aritzea funtsezkoa zaigu. Baina elkarreragin hori benetan errespetuzkoa eta produktiboa izatean datza gakoa.\nHorregatik ikasleek txikitatik bizikidetza osasuntsu eta positibo baterako trebeziak garatzen dituzte honakoen bitartez:\nBerdinen arteko ikasketa kolaboratiboa eta kooperatiboa\nGarapen sozioemozionalerako programa\nKIVa, jazarpenaren kontrako programa\nBizikidetza batzordeak eta komisioak\nArduradunen sistema birakaria\nZerbitzu bidezko ikasketa\nLauaxeta ikastola osatzen dugun kideak komunitate baten partaide gara. Horrexegatik Lehen Hezkuntzatik ematen diegu gure ikasleei komunitate horretan parte aktiboa hartzeko aukera.\nIkasle batzorde hauek, ikastolako izaeraren bereizgarrietako bat dira eta ezinbestekoak dira gure egunerokotasuneko elkarkidetzak aurrera egin dezan:\nEuskara batzordea: euskararen erabilera indartzeko eta finkatzeko helburu duen batzordea.\nAgenda 21: Garapen Iraunkorreko Helburuak ezagutarazteko eta betearazteko helburu duen batzordea.\nGarbizale batzordea: Ikastolako kanpo ingurua garbi eta txukun mantentzeaz arduratzen da\nAdin desberdinetako ikasleen arteko elkarrekintzak\nLauaxeta ikastolan elkarrekin ikasten dugu; gaztetxoak nagusiagoekin eta nagusiak gaztetxoagoekin.\nHorrexegatik, ikasleek beraien ikasketa ibilbidean zehar elkarrekintza anitzak burutzen dituzte adin desberdinetako ikasleekin zerbitzu bidezko ikasketa programaren barruan:\nLaia proiektua eta Eskola Ortua\nProiektu honen izarra Eskola Ortua da.\nHoni esker, ikasleak ingurumen-hezkuntza bereganatzen dute ikasleek, eta ingurunea errespetatzen, gizakien arteko eta gizakien eta naturaren arteko harremana ulertzen ikasten dute ikas-proiektu ezberdinen bidez:\nOrtuaren zainketa eta uzta batzea\nSalerosketa – Urriko Azoka\nGure ikasleak zoriontsuak izan daitezen nahi dugu, eta hori lortzeko hainbat trebezi garatu behar dituzte: autoestimua, autoerregulazioa, konfiantza eta ausardia, autonomia, baikortasuna…\nIkasleek bere bizi akademiko guztian zehar hainbat aukera izango dituzte gaitasun guzti hauek garatzeko:\nGarapen intrapertsonalerako ikas-proiektuak\nTutoretza saio pertsonalak\nYoga eta meditazio saioak\nKronomozolo (denbora kudeatzeko)\nLasaitzeko espazioak eta jarreren biziklapena\nKomunikazio eta hizkuntza gaitasunen lanketa espezifikoa\nNorbere ideiak eta sentimenduak eraginkortasunez partekatzea ez da ataza erraza.\nHorregatik ezinbestekoa da ikasleek komunikazio eta hikuntza gaitasunak esplizituki lantzeko programak eskaintzea eta hare gehiago, eleaniztasuna bultzatuz. Horretarako:\nJendaurreko aurkezpenak eta erakusketak\nHizkuntza gaitasun frogak (euskera eta ingelera)\nIrakurle kluba eta ikasleentzako liburutegiak (irakurzaletasuna)\nSormena eta pentsamendu sortzailea\nGizakiok txikitatik sormenerako berezko gaitasuna badugu ere, inguru hurbilean aukera estimulagarriak aurkitzen baditugu, gure pentsamendu sortzailea eta dibergentea gehiago elikatzen da.\nIkastolan ikasleek hainbat aukera dituzte beraien ideiak kreatiboki adierazteko:\nKultura artistikoa: Obra ezagunenen interpretazioa eta representazioa\nArte lan libreak eta gidatuak (teknika artistikoak)\nDesign Thinking proiektuak\nIpad 1×1, lan egiteko teknologia\nGure eredu pedagogikoak eta curriculum-mailan, eta metodologia- eta ebaluazio mailan batik bat, egiten joaten diren aldaketek, aldaketak ere ekartzen dituzte eremuetan eta azpiegitura informatikoan.\nBeraz, etapa honetako ikasleek lan egiteko tresna bat (iPad) izango dute hezkuntza-beharrei eta egiten dituzten berrikuntza-proiektuen beharrei hobeto erantzuteko.\nGailu hori pertsonala da, beraz, gelan normalean erabiltzen dituzten koaderno, arkatz, boligrafo eta bestelakoen osagarria izango da.\nNatur zientziak – Science – STEM\nProiektuka lan eginez, metodo zientifikoa eta prozesu teknologikoak lantzen dituzte Unescoko Garapen Iraunkorrerako Helburuekin batera.\nIrakasgai hau, euskeraz gain ingeleraz eskaintzen da 3.mailatik aurrera. Euskeraz ulermen eta adierazmen maila egokia dutenek, edukiak ingeleraz lantzeko aukera izango dute. Proiektu nabarmenenak:


Europako Banku Zentrala - Wikipedia, entziklopedia askea.\n(«Europako Banku Zentral» orritik birbideratua)\nEuropako Banku Zentralak euroaren barneko herrialdeen interes-tasak finkatzen dituen europar erakundea da. Guztira hamasei herrialderen interes-tasak ezartzen zituen 2009. urtean. Interes-tasak ezartzeaz gain, moneta-politika gauzatzea du helburu, horretarako diru kopurua handitu edo gutxituz.\nBanku zentrala eta Europar Batasuneko Erakundeaka\nDigital Preservation Coalition (en) , International Statistical Institute (en) , Committee for the Coordination of Statistical Activities (en) eta Network of Central Banks and Supervisors for Greening the Financial System (en)\nChristine Lagarde, Luis de Guindos, Philip R. Lane (en) , Yves Mersch (en) , Fabio Panetta (en) , Isabel Schnabel (en) , Pierre Wunsch (en) , Jens Weidmann (en) , Madis Müller (en) , Gabriel Makhlouf (en) , Yannis Stournaras (en) , Pablo Hernández de Cos (en) , François Villeroy de Galhau (en) , Ignazio Visco, Constantinos Herodotou (en) , Mārtiņš Kazāks (en) , Vitas Vasiliauskas (en) , Gaston Reinesch (en) , Mario Vella (en) , Klaas Knot (en) , Robert Holzmann (en) , Mário Centeno (en) , Boštjan Vasle (en) , Peter Kažimír (en) eta Olli Rehn (en)\nFrankfurt am Main eta Frankfurt am Main\nExecutive Board of the European Central Bank (en)\nGroßmarkthalle (en) eta Europako Banku Zentralaren egoitza\n1998ko ekainaren 1a\nEuropean Monetary Institute (en)\nEuropako Banku Zentralaren egoitza Frankfurten.\n3 Bankuko presidenteak\nEuropako Banku Zentralaren funtzio nagusia Ekonomia eta Diru Batasuneko diru politika ezartzea da (interes tasak ezarri eta diru eskaintza kontrolatu). Bestalde, dibisa eragiketak ere egiten ditu (euroaren eta munduko gainontzeko dibisen arteko truke tasa politika), herrialde kideen dibisa erreserba ofizialak bere esku baititu. Era berean, txanpon eta diru-papera jaulkitzeaz arduratzen da, eta baita diru batasunetik kanpora gelditu diren herrialdeen ekonomiekin koordinazio lana egiteaz ere. Europako Banku Zentralaren helburu nagusia prezioen egonkortasuna bermatzea da, eta ekonomia eta diru batasuna gauzatzeko ezinbesteko erakundea da. Sortu ahal izateko, lehenengo, diruaren batasunaren prozesuan parte hartu zuten herrialdeetan, autonomia eman zitzaien lekuan lekuko Banku Zentralei diru politikaren arloan, ondoren, banku zentral nazionalek Europako Banku Zentralari diru politikari buruzko subiranotasuna eman ziezaioten. Europako Banku Zentrala diru politika ezartzeko organo zentrala izan arren, herrialde bakoitzeko Banku Zentralekin harremana izango du, sakonago ezagutzen baitituzte lekuan lekuko ekonomien ezaugarriak. Europako Banku Zentralak eta Ekonomia eta Diru Batasunean parte hartzen duten herrialdeetako Banku Zentralek, Europako Banku Zentralen Sistema osatzen dute.\nErakundea 1998an sortu zuen Europar Batasunak, eta egoitza nagusia Frankfurten du. Bankuaren lehen lehendakaria Wim Duisemberg izan zen. 1999ko urtarrilaren 1ean, euroa ezartzearekin batera, EBZ erakunde ofizial bihurtu zen, eta nahiz eta herrialde bakoitzeko txanponak 2002. urteraino txanpon ofizialak izaten jarraitu, herrialde horietako banku zentralek 1999an utzi zizkioten Europako Bakun Zentralari interes-tasen gaineko eskumen guztiak.\n2015eko urtarrilaren 9an, herrialdeen zor publikoan 500.000 milioi arte inbertitzeko programa ari da aztertzen banku zentrala.\nUrtarrilaren 13an, EBko Justizia Auzitegiko abokatu nagusiak onartu egin zuen EBZk herrialdeen zor subiranoa erostea baldin eta zenbait baldintza kontuan hartuta.\nUrtarrilaren 15ean, EBZk zor publikoa erosteko eskumena zuela EBko Justizia Auzitegiko abokatu nagusiak eta horrela, ezohiko neurri gehiagori atea ireki zitzaion.\nWim Duisenberg (1998-2003)\nJean-Claude Trichet (2003-2011)\nMario Draghi (2011-2019)\nChristine Lagarde (2019-)\n↑ Bilioi erdiko EBZren bultzada. Berria 2015eko urtarrilaren 9a.\n↑ Babes juridikoa euroa salbatzeko planari. Berria 2015eko urtarrilaren 14a.\n↑ Ivan Santamaria, «Euroa salbatzeko aterki juridikoa», Berria, 2015-01-15\n(Ingelesez) Europako Banku Zentralaren webgunea.\nAzken aldaketa 30 apirila 2020(e)an, 19:16(e)tan\nOrriaren azken aldaketa: 30 apirila 2020, 19:16.


iraila | 2014 | Kulturak\nGogoa eta tripak nahastuta\nBy Igor Susaeta in Zinemaldia 2014(e)ko irailaren 24a 0 Comment\nCain’s Children (Zuzendari Berriak)\nHungaria komunistako kartzela bortitzenari buruzko dokumentala da Bebukottak (1984). Han zentsuratuta egon zen Berlingo harresia erori bitartean (1989). Marcell Gerö zinemagileak duela hiruzpalau urte ikusi zuen, eta izututa geratu zen lan hark kontatzen zuenarekin. Filmean parte hartzen zuten 15 eta 18 urte arteko hiru neraberen testigantzek zur eta lur utzi zuten, eta haiek pairatutakoa entzuteko irrikaz haien bila jotzea erabaki zuen. Aurkitu zituen espetxean 10 eta 15 urte artean pasatu zituzten gazteak, elkarrizketatu, haien bizitza hondatu eta tristeetan sartu, eta hori erakutsi du Cain’s Children dokumental ezin lehor eta latzagoan. Tripak eta gogoak nahasten dituen film horietako bat da.\nZsoltek 13 urterekin hil zuen lagun bat, bere ama sexu harremanak edukitzera behartu nahi zuelako; Palik 14 urte zituenean hil zuen aita; eta Gabok, 15 urterekin, gazteentzako presondegi bateko irakaslea. Izugarrikeri horiek gertatu eta 30 urtero hori egiteko arrazoiez galdetuta, hiruetako inork ez du erantzun garbirik ematen. Ez dakite zerk eraman zituen modu horretan jokatzera.\nPali Hungariako landa eremu txiro batean bizi da amarekin. Seme bat ere badauka, baina oso noizean behin ikusten du. Ez dago ondo. Alkoholikoa da, eta lapurreta txikiak direla medio sarri espetxeratzen dute atzera. Gabor da hiruetan humanitate zantzuak erakusten dituen bakarra. Latak eta zigarrokina biltzetik bizi da hiri bateko aldirietan, eta emazte ohiaren etxe goibel eta penagarrian hartzen du ostatu. Ona da bien arteko harremana. Zsolt psikiatriko batean dago. Hainbat neska-lagun eduki ditu, eta demokraziaz, politikariez eta bestez mintzo da. Une batean zera esango du: “Nitaz trufatzeari utzi zioten, egin nuena egin nuenean. Pentsatzen zuten psikopata bat nintzela, baina behintzat ez ziren ausartuko berriro nitaz trufatzen”.\nHiru protagonisten familiako kideekin ere mintzatu da Gerö. Haietako ia inork ez du, ordea, kartzelan egon zirenekin enpatizatzen; ez dute samurtasunik adierazten. Are gehiago: barre ere egiten diete, eta baita erabateko erruduntzat jo. Gerören asmoa ez da, baina, inor epaitzea. Hungariako gaur egungo biztanle askoren miseria gorria, ezina eta tristura erakusteko intentziorik ere ez zuen, baina protagonistek, Bebukottak-en ikusi zuenak, horretara bultzatu dute ia nahigabe.\nNoiz jaten da hemen?\nBy Juan Luis Zabala in Zinemaldia 2014(e)ko irailaren 24a 0 Comment\nThe Salt of the Earth (Wim Wenders eta Juliano Ribeiro Salgado)\nNekez izan zitekeen kaxkarra Wim Wendersek Sebastião Salgadori buruz eta haren argazkien laguntzarekin egindako filma, eta The Salt of the Earth ez da film kaxkarra.\nSebastião Salgadoren bizitza eta ibilbide profesionala errepasatzen du pelikulak, Sebastião Salgado bera baino gehiago bere argazkiak erakutsiz, filmaren indarra haietan oinarrituz. Planteamenduak ez du huts egiten. Argazkiek pantaila bikain betetzen dute eta filmak primeran egiten du bere bidea.\nAretotik irtendakoan, ordea, galdera bat etorri zait burura, galdera guztien ama den galdera, Siniestro Total punk-rock talde galiziar gaztelaniadun mitikoak bere lehen diskoari izenburua emateko erabili zuen funtsezko galdera primigenioa: Noiz jaten da hemen? (“¿Cuándo se come aquí?”).\nMiseriaren argazki erdiragarri horiek egin zituen egunetan, Sebastião Salgadok noiz eta zer jaten zuen jakiteko gogoz geratu bainaiz. Ez gai horren inguruan inolako susmo txarrik dudalako, jakin-minagatik baizik; neure burua antzeko egoera batean irudikatuz Sebastião Salgado hobeto ulertzeko.\nFilmeko une batean, Sebastião Salgadok dio Ruandara egindako bidaietako batean gaixotu egin zela, “baina ez gorputzez arimaz baizik”. Ni, ordea, Sebastião Salgadoren gorputzak miseriaren aurrean nola erantzun zuen jakiteko gogoz geratu naiz. Non heukan burua, Wim, Sebastiãori horretaz galdetu behar hion unean? Seguru bazkaltzeko ordua iritsi zela justu orduan, eta, geroko utzita, bazkalondoan ahaztu egin zitzaiala.


Más allá de la abstención activa – Kaos en la red\nPor Asel Luzarraga\t Publicado el 20 Jul, 2020\nFuente: Asel Luzarraga\nAtzo Lucio Urtubia handiak utzi gintuen. Amatatu zen haren gorputza, ez, ordea, haren ideiak. Datorren urtean hamar urte beteko dira, nafar anarkistak xaxatuta, EHKL (Euskal Herrietako Koordinakunde Libertarioa) sortu genuenetik. Abentura laburra izan zen, baina bide aberasgarria ere bai. Okerrik ez egiteko bide bakarra baitago: ezer ez egitea. Ezer irakasten ez duen bidea. Eta egitearen balioaren eredu izan zen Lucio, gauza guztien gainetik.\nDuela astebete, bestalde, anarkistok hotz uzten gaituen data bat bete zen: demokraziaren hamaikagarren antzezpen tristea. Haren aurretik zein ondoren, hutsune handi bat sentitu dut hilotan. Gure inguruan ez da, berez, oso bizirik sentitzen den mugimendua gurea, baina, beste gertakari askoren aurrean legez, nago jokoz kanpo sentitu garela anarkistok, COVID-19a aitzaki hartuta, gure inguruan eraiki duten normaltasun berriaren harresi zaharberrituen barruan. Hauteskunde ziklo bakoitzean sentitu daroagun legez.\nAlde batera utziko ditut birus mota batzuk, gaitz demokratikoari heltzeko. Izan ere, duela egun pare bat hauteskundeen aurreko estrategiaz eztabaidatzen genuen lagun batek eta biok, antzeko ideia baten hariei tiraka.\nArgi dago, eta ondo deritzot, historikoki demokraziaren festak ez duela eragin handirik izan, ez banako anarkiston bizimoduan, ez talde eta erakundeen jardueran, abstentzio aktiboaren aldeko kanpaina errepikakor eta atabiko batzuetatik harago. Hauteskunde garaiak iritsita, behartuta sentitzen bide gara munduari gogoratzera guk ez dugula parte hartzen, baina abstentzio aktiboaren aldeko kartelak, mezuak, irudiak… sortzeak berak prozesu horretan eragin nahia adierazten du, ezta? Nahi eta ezina, esango nuke.\nEzagutzen ditut hauteskundeekin distantzia zuhur bat gordetzeko arrazoiak, neure egin ditut aspaldi baina, pentsa litezke haien inguruko estrategiak beste modu batera? Pentsa litezke anarkismoak egin nahi duenari eta, batez ere, egiten ari denari bozgorailu bat jartzeko aukera gisa? Gure proiektuak, asmoak, ideiak, historia… gizarteratzeko balia genitzake ziklo etengabe horiek? Alegia, abstentzio aktiboa aldarrikatzen dugunean, egin genezake gehiago gure abstentzioa benetan aktiboa izan, eta aktibo horrekin zer esan nahi dugun erakusteko?\nBadakit ez naizena halako ideia bat otu zaion lehen anarkista eta, azken finean, patata bero bat izan dena beti hauteskundeena gure eskuetan. Leloetatik harago, bestalde, beti egon eta egongo dira, nork bere zioengatik, bozka eman eta emango duten anarkistak. Egon dira, halaber, alderdiak sortzeko proiektuak, are denboraren poderioz anarkismoarekin lerrokatutako alderdiak, hala mola Flores Magón anaien Alderdi Liberala, XX. mendearen hasierako Mexikon kapitalaren eta estatuaren aurkako borroka etengabean jardun zuena, eta Mexikoko desjabetuen artean “Lurra eta Askatasuna” aldarria bolbora legez zabaldu zuena; Zapata matxinatu baino askoz lehenago jardun ere. Baina ez daukat buruan halako egitasmorik; ez daukat buruan alderdi anarkista bat sortzea, partitokraziak alderdiei ematen dien zentzuan.\nBadago beste aukera bat, ordea: sistemak alderdiei eskaintzen dizkien erakusleihoak baliatzea, sistema horretan arrakalak sortzeko, hain zuzen ere. Sistemari adarra jotzeko, labur esanda.\nEz luke zaila izan behar: esparru anarkistetan egitasmoa ondo azalduta, legeak eskatzen dituen baldintzak betetzea (sinadurak eta holako kopla guztiak) itxurazko alderdi bat sortzeko (demagun, zerbait esatearren, AA legeztatzen dugula, Abstentzio Aktiboa). Alderdi horrek programa bat eta hautagai batzuk behar lituzke, noski, baina gutxienekoa litzateke hori. Helburua anarkismoak aspaldi egin duen propaganda kanpainarik zabalena litzateke, sistemak berak alderdiei eskaintzen dizkien kanal guztiak baliatuz.\nBalizko AA horrek, noski, ez luke botorik eskatuko, baina partitokraziak guretzat ezer esan nahi ez duela erakusteko, hain zuzen ere, nahikoa lirateke mezu labur pare bat argi uzteko ez dugula inoren botorik nahi. Nahikoa litzateke honen moduko zerbait: “Ez dugu inor ordezkatzen, ez gaitu inork ordezkatzen. Ez eman botorik”. Indar komunikatiboa, beraz, beste noranzko batean jarriko litzateke. Kanpaina hori ondo pentsatzeak eskatuko luke eginahalik handiena.\nZertarako balia litezke, beraz, sistemak alderdiei eskaintzen dizkien kanalak? Uste dut garrantzitsua litzatekeela, denboraz, ikus-entzunezko material ondo pentsatu eta esanguratsuak prestatzea, hauek erakusteko, besteak beste:\nZer den anarkismoa.\nEsperientzia anarkista historikoak (Mexikotik Mantxuriara, Aragoi edo Ukrainiatik igarota).\nEgungo esperientziak, antolatzeko moduak, proiektuak, ekintzak… (herri eta auzo autogestionatuak; gune autonomo askatuak eta auzo anarkistak AEBn, Frantzian, Italian, Grezian…; FAGCren esperientzia; kooperatiba integralak; Hambach basoko borroka Alemanian…). Zalantza handiagoak sortzen badituzte ere, uste dut Txiapasek eta Rojavak ere euren tokia behar luketela.\nEstatua-Kapitala-Heteropatriarkatua bat dira. Borroka guztiak dira bat eta bera: gizakien arteko begirunea, berdintasuna eta askatasuna, banakoa eta kolektiboa. Borroka ekologikoak, feministak, LGTBQIA kolektiboenak, arrazakeriaren kontrakoak, desazkundearen aldekoak, hizkuntza-eskubideen aldekoek, inperialismo mota guztien kontrakoek… ez dute zentzurik ez etorkizunik desberdintasun guztiak sortu eta bermatzen dituzten estatuaren eta kapitalismoaren logika hierarkikoa apurtzen ez badute eta haien xedea globala ez bada.\nHauteskundeetatik harago, norberaren auzoan egon litezkeen gune, elkarte, borroketara hurbildu eta haietan parte hartzeko deia. Zer ari da gertatzen zure auzoan, zure herrian? Hurbildu, ezagutu, ekin (ateneoak, liburutegiak, okupak, etxebizitzaren aldeko borrokak, poliziaren indarkeriaren, faxismoaren eta arrazakeriaren aurka antolatutako taldeak, ingurumena kapitalismo predatzailetik defendatzekoak, auzo-batzar autoantolatuak…).\nNire ustez, aukera sortuko luke horrek, material guztia prestatzeko prozesuan, hainbat borroka, kolektibo, errealitate, prozesu… lotzeko, elkarren berri izateko eta, azkenik, bistaratzeko, partitokraziaren lurralde-ikuspegi mugatua hautsiz. Hauteskundeak aldundietarako izan, autonomia-erkidegorako izan, estatu jakin baterako izan, mugarik gabeko errealitateak, historiak, borrokak, ekintzak… jarriko lirateke pantailan. Eta ez dira gutxi, Txile edo AEBko matxinadetatik, Hong Kongeraino, Ekialde Hurbila eta Afrika ahaztu gabe. Mundu osoko zapalduok batzen gaituena erakutsiko genuke.\nHori eginda, jendeak bozka eman, ez eman, norberaren erabakia litzateke, eta kanpainan horrek ez luke pisu ez garrantzi handirik. Funtsa ekintzaren bidez ekintzara deitzea da: errealitatea ez du botoak aldatzen, ekintzak baizik.\nDena dela, kasu oso hipotetiko eta irreal batean, batzuei itxurazko alderdi horren aldeko botoa ematea otuko balitzaie, eta dena delako hauteskunde horretarako jesarlekurik lortuko balitz, hasteko, argi geratu behar litzateke (eta nik uste hala sinatu behar luketela hautagai agertzea onar lezatenek) balizko jesarleku horiek hutsik geratuko liratekeela. Hautagaiak dagokion akta eta horri lotutako dietak hartu? Zergatik ez? Zergatik ez sakondu sistemaren pitzadura horietan, eta sistemak emandako dirua interesgarri diren proiektu iraultzaileetara bideratu? Ez dut uste horretarako aukera handirik egongo litzatekeenik, baina ezustekorik balego, sistemari barre egiteko beste aukera bat litzateke.\nHemen jarritako guztia, noski, ideia baten zirriborro osagabea da, bote lasterrean jarrita. Holakorik egingo balitz, parte hartzeko prest gauden guztion artean pentsatu behar litzateke berriro, zerotik, xedea, hori bai, argi izanda: ondo pentsatu, landu eta mamitutako kanpaina baten bidez sistemaren arrakalak baliatzea eta, ahal dela, handitzea, eta ez benetako alderdi, talde edo kolektibo bat sortzea, denboran irauteko asmoa duena.\nIdeia bat baino ez da…